hotchpotch/miracl-hf-unified huggingface dataset:
మున్కర్ నకీర్
మున్కర్ - నకీర్ ఈ ఇద్దరు దూతలు మనిషి మరణానంతరం సమాధిలో ఆత్మలను మూడు ప్రశ్నలు ఈ విధంగా అడుగుతారు :ఈ ప్రశ్నలకు సరిగ్గా జవాబివ్వని వారిని మిత్రకా అనే సుత్తితో ప్రక్కటెముకలు విరిగిపోయేలా కొడతారు. మంచికార్యాలు చేసినవారి ఆత్మలను ఇల్లీయీన్ మరియు చెడుకార్యాలు చేసినవారి ఆత్మలను సిజ్జీయీన్ అనే చోట వుంచుతారు. ఈ ప్రదేశాలలో ఆత్మలు, యౌమ్-అల్-ఖియామ వరకు ఉంచబడుతారు. ఖియామత్  రోజున తిరిగి సజీవం చేయబడి మీజాన్ వద్దకు తీర్పుకోసం తేబడతారు.
Allah's Messenger (peace be upon him) said: When the dead body (of a Muslim) is buried in 
the grave there appear before him two Angels, both having black faces and blue eyes. One 
is called Munkar and the other is called Nakir and they say: Say what you have to say 
about this person and he will say: He is the servant of Allah and His Messenger. I bear 
testimony to the fact that there is no god but Allah and that Muhammad is His Messenger 
and they both will say: We already knew that you would say this. Then his grave will be 
expanded to the extent of 4900 square cubic feet and it will be illuminated, then it will be 
said to him: Go to sleep and he will say: I intend to go to my family in order to inform them 
and they would say: Go to sleep like the sleep of a newly wedded bride whom no one 
awakens but one who is dearest to her amongst his family members. Only Allah would 
resurrect him from his resting place. If he (the dead) were a hypocrite he will say: I heard 
people making a statement (pertaining to the oneness of Allah and the apostlehood of 
Muhammad) and I said the same but I do not know. And they would say: We already knew 
that you would say this and the earth will be told to press him and it will press him till his 
ribs are clasped together and he will not be relieved of the torment till Allah resurrects him 
from his resting-place.
Transmitted by Tirmidhi:44.
ఇస్రా మరియు మేరాజ్
ఇస్లామీయ సాంప్రదాయాలలో ఇస్రా మరియు మేరాజ్ (అరబ్బీ : الإسراء والمعراج), అనునవి క్రీ.శ. 621 (1 హిజ్రీ పూర్వం) మహమ్మదు ప్రవక్త గారి షబ్-ఎ-మేరాజ్ న ఆరోహణాకార్యక్రమాల రెండు భాగాలు. మహమ్మదు ప్రవక్త భౌతికంగా మేరాజ్ ప్రయాణం చేశారని చాలామంది ముస్లిం పండితుల అభిప్రాయం. కొందరైతే ఆత్మపరంగా మేరాజ్ ప్రయాణం చేశారని భావిస్తారు. క్లుప్తంగా ఈ ప్రయాణ సారాంశాన్ని ఖురాన్ లోని అల్-ఇస్రా సూరాలో 1 నుండి 60 సూక్తులలో వర్ణింపబడింది. ఇతరత్రా విషయాలు హదీసులలో నుండి లభించాయి.
ఈ ఆరోహణలో మహమ్మదు ప్రవక్త ఇతర ప్రవక్తలతో సంభాషిస్తాడు. అల్లాహ్ తోనూ సంభాషిస్తాడు. ఈ శుభఘడియలో అల్లాహ్ తన బహుమానంగా మహమ్మదు ప్రవక్తకు 5 పూటల ప్రార్థనలను (నమాజ్ లను) ప్రసాదిస్తాడు.
ఈ మహమ్మదు ప్రవక్త 'ఇస్రా మరియు మేరాజ్' ఆరోహణనూ మరియు ప్రయాణాన్ని విశ్వాసులు నమ్ముతారు (అందులో అబూబక్ర్ ప్రథముడు), అవిశ్వాసులు నమ్మక గేలిచేస్తారు.
మహమ్మదు ప్రవక్త 'ఇస్రా మేరాజ్' లను పునస్కరించుకొని ముస్లింలు షబ్-ఎ-మేరాజ్ లేదా లైలతుల్ మేరాజ్ పర్వాన్ని గడుపుకొంటారు. రాత్రంతా జాగారం చేసి నమాజ్ చేస్తారు.
పెక్కు మంది ముస్లింలు ఈ ప్రయాణాన్ని 'భౌతిక (బొందితో) ప్రయాణ'మని నమ్ముతారు. కొందరైతే ఈ ప్రయాణం 'ఆత్మ పరమైన ప్రయాణం' (కల) అని భావిస్తారు. ఇస్లామీయ చరిత్రకారుడు ఇబ్న్ ఇస్ హాఖ్ ప్రకారం ఈ ప్రయాణం "ఆత్మపర ప్రయాణం". హదీసుల ప్రకారం ఆయెషా సిద్దీఖా (మహమ్మదు ప్రవక్త గారి పత్ని) ఇలా చెప్పారు: "మహమ్మదు ప్రవక్త గారి ఆత్మ ఈ సుదూర ప్రయాణం (మేరాజ్) చేసింది" అని. కానీ అల్-తబరి మరియు ఇబ్న్ కసీర్ ల ప్రకారం ఈ ప్రయాణం భౌతికమయినది. అబుల్ అలా మౌదూది ప్రకారం : "ఇతర హదీసుల ప్రకారం ఈ ప్రయాణం భౌతికమయినది", " ఆత్మపరమైన ప్రయాణమని విశ్వాసులు అంగీకరించరు".
మేరాజ్ జరిగిన సమయంలో, ఆ ప్రాంతంలో మస్జిద్ లేదు. అందుకే ఆ మస్జిద్ కు 'సుదూరపు మస్జిద్' లేక మస్జిద్-ఎ-అఖ్సా (అరబ్బీ భాష : المسجد الأقصى ) అని అంటారు. దీని వర్ణన ఖురాన్ 17:1,లో జరిగింది.ఈ మస్జిద్ జెరూసలేం లోని మస్జిద్ ల సమూహంలో గలదు.
ఇస్లాంలో పర్వదినమైన లైలతుల్-మేరాజ్, హిజ్రత్కు ముందు తాయిఫ్ ప్రజలవద్దకు వెళ్ళకముందు జరిగింది. రజబ్ నెల 27వ తేదీన రాత్రి జరిగింది.
లైలతుల్-మేరాజ్ (అరబ్బీ: لیلة المعراج, లేదా షబ్-ఎ-మేరాజ్ అరబ్బీ شب معراج, ప్రపంచంలోని అన్ని దేశాలలోని ముస్లింలు ఘనంగా జరుపుకుంటారు. ఈ పర్వాన మస్జిద్ లకు దీపాలతో అలంకరిస్తారు. రాత్రంతా జాగారం జేస్తూ ప్రార్థనలు చేస్తారు. ఇస్రా మరియు మేరాజ్ ల కథ వివరింపబడుతుంది. మహమ్మదు ప్రవక్త ఏ విధంగా అల్లాహ్ను కలవడానికి జిబ్రయీల్తో బుర్రాఖ్ పై ప్రయాణ మయ్యారు, వారి ప్రయాణం యేవిధంగా జరిగింది, అల్లాహ్ మరియు మహమ్మద్ ల మధ్య సంభాషణ మరియు వాటి విషయాలు యేవి ఇవన్నియూ ప్రసంగరూపంలో సాగుతాయి. ఈ రాత్రిప్రయాణం జరిగి అల్లాహ్ తో సంభాషించిన తరువాత అల్లాహ్, మహమ్మదు ప్రవక్త ఆయన అనుచరులంతా రోజుకు అయిదు సార్లు నమాజ్ చెయ్యాలని ఆదేశిస్తాడు.
ఈ విషయంగూర్చి ఖురాన్లో కొద్దిగా మాత్రంమే చర్చింపబడింది. హదీసులలో సంపూర్ణంగా వివరింపబడింది. ఇస్రా గూర్చి ఖురాన్ లోని 17వ సూరా అల్-ఇస్రాలో వర్ణింపబడింది. సూరా అన్-నజ్మ్లో కూడా ఇస్రా మరియు మేరాజ్ గురించి వర్ణింపబడింది.
ఖురాన్ లో వర్ణనలు
హదీసులలో అతిముఖ్యమైన హదీసులు అనస్ బిన్ మాలిక్ (612-712) చే ఉల్లేఖించబడినవి. మహమ్మదు ప్రవక్త మేరాజ్ సమయంలో అనస్ బిన్ మాలిక్ యువకుడు.
ఇజ్మా
ఇజ్మాʿ (إجماع) అనునది అరబ్బీ పదం. ఇస్లాంలో దీనర్థం ముస్లిం సమూహాల (ఉమ్మాహ్/ఉమ్మత్) "సమాంగీకారం".
హదీసుల ప్రకారం మహమ్మదు ప్రవక్త ఈ విధంగా ప్రవచించారు, " నా ఉమ్మత్ ఎన్నడునూ చెడును అంగీకరించదు ", ఈ సిధ్ధాంతంపైనే "ఇజ్మా" యొక్క స్థిరత్వం ఏర్పడినది. సున్నీ ముస్లింల ప్రకారం ఖురాన్ సున్నహ్ ల తరువాత, 'ఇజ్మా' షరియా న్యాయాల ప్రాథమిక వనరులలో మూడవది. ఖియాస్ నాలుగవది. "ఇజ్మా" ప్రజాస్వామ్యానికి పునాది. ఇజ్మా "ఇస్లాం ధర్మశాస్త్రానికీ ప్రజాస్వామ్యానికీ మధ్య వారధి".
కొందరైతే ఇజ్మా అనునది కేవలం ఉలేమాల నిర్ణయాలపై ఆధారపడే సాంప్రదాయక విషయమని విమర్శిస్తారు. ప్రజాస్వామ్యపు విలువలు కేవలం ఉలేమాల ఆలోచనావిధానాలు మరియు వారి అంగీకారనంగీకారాలపై ఆధారపడడం ప్రమాదసూచిక అనిభావించేవారు కోకొల్లలు.
పాల్వంకర్ బాలూ
బాబాజి పాల్వంకర్ బాలూ, (ధార్వాడ్, 19 మార్చి 1876– 4 జూలై 1955, బొంబాయి, ప్రస్తుతం ముంబాయి), పాల్వంకర్ బాలూగా ప్రసిద్ధిగాంచిన భారతీయ క్రికెట్ క్రీడాకారుడు. ఇతను ఎడమ చేతివాటం స్పిన్ బౌలర్. బాలూ బంతిని రెండు వైపులా తిప్పగలడు. ఇతను కొద్దిపాటి నేర్పుగల ఆఖరి వరుస బ్యాట్స్‌మన్. బాలూ 1905/06 నుండి 1920/1921 వరకూ మొత్తం 33 ఫస్టుక్లాస్ మ్యాచులు ఆడి 15.21 సగటుతో 179 వికెట్లను సాధించాడు.
హిజాజ్
అల్-హిజాజ్ (హిజాజ్ Hijaz, Hedjaz; అరబ్బీالحجاز) "అల్-హిజాజ్" సాహితీపరంగా అర్థం 'జలసంధి'. హిజాజ్ ప్రాంతం సౌదీ అరేబియా లోని పశ్చిమ ప్రాంతమంతా వ్యాపించియున్నది. ఈ ప్రాంతం ఎర్రసముద్రము తీరమంతా వ్యాపించియున్నది. ఇది అఖబా అఖాతములోని హఖ్ల్ నుండి 'జీజాన్" వరకూ వ్యాపించియున్నది. దీని ప్రధాన నగరము జెద్దా. కానీ హిజాజ్ ప్రాంతం ఇస్లామీయ పవిత్రనగరాలైన మక్కా మదీనా నగరాల ద్వారా ప్రసిధ్ధియైనది. అరబ్బీ భాషలో హిజాజ్ అనగా "జలసంధి", ఇది తూర్పున నజ్ద్ మరియు పశ్చిమాన తిహామా భూభాగాలను వేరుచేస్తూంది. 
వివిధ ఆధారాల ప్రకారం హిజాజ్ రోమన్ సామ్రాజ్యపు "అరేబియా-పెట్రియా" లోని భూభాగం.. ఉస్మానియా సామ్రాజ్యం మరియు ఈజిప్టు ల ప్రాంతీయకేంద్రంగా వుండేది. 20వ శతాబ్దంలో స్వల్పకాల స్వతంత్ర రాజ్యంగా, స్వతంత్ర రాజకీయ శక్తితో వుండినది. మొదటి ప్రపంచయుద్ధకాలంలో బ్రిటిష్ సామ్రాజ్యానికి చెందిన టి.ఇ.లారెన్స్ (ఆఫ్ అరేబియా) ప్రేరణతో ఉస్మానియా సామ్రాజ్యానికి వ్యతిరేకంగా తిరుగుబాటుదళాలు ఏకమయ్యాయి. 1916లో "షరీఫ్ హుసేన్ ఇబ్న్ అలీ" ఆధ్వర్యంలో స్వతంత్రరాజ్యంగా ప్రకటింపబడింది. 1924లో (నజ్ద్ కు చెందిన) ఇబ్న్ సాద్ ఇబ్న్ అలీని పదవీభ్రష్టుడినిచేసి హిజాజ్ మరియు నజ్ద్ రాజ్యాలుగా ప్రకటించాడు. తరువాత ఇవ సౌదీ అరేబియాగా అవతరించింది.
నజ్ద్ లో వహాబీ ఉద్యమం ఉద్భవించినా, ప్రస్తుతం హిజాజ్ వాసులు ఇస్లాంగురించి నవీన దృక్పదాలు కలిగి ఉన్నారు.
భౌగోళికంగా రిఫ్ట్ లోయ ప్రాంతానికి సమాంతరంగా వ్యాపించియున్న భూభాగం. ఈ భూభాగం "గాఢ రంగుగల అగ్నిపర్వత ఇసుక" ప్రాంతానికి ప్రసిధ్ధి. హిజాజ్ లోని సరవత్ పర్వతాలు 'నజ్ద్' మరియు 'తహామా' లను వేరుచేస్తున్నాయి.
అనేక సామ్రాజ్యాల కాలంలో వాటి ప్రాంతంగా ఉంది.
అల్లు
అల్లు [ allu ] allu. తెలుగు v. a. To plait, braid, weave, wattle rods or twigs, &c., together. గంపలల్లు to weave baskets. చాపలల్లుతాడు he plaits mats. పద్యములల్లు to compose verses. అబద్ధాలల్లు to fabricate lies. తీగెలు చెట్టు మీదికి అల్లినవి the creepers have crept over the tree. కసవు అల్లిన భూమి land overgrown with grass. n. అల్లిక (q.v.)
అల్లు తెలుగువారిలో కొందరి ఇంటి పేరు.
కొండవలస లక్ష్మణరావు
కొండవలస లక్ష్మణరావు (ఆగష్టు 10, 1946 - నవంబర్ 2, 2015) గారు సుప్రసిద్ధ తెలుగు నాటక మరియు చలనచిత్ర నటులు. వీరు మొదట నాటకరంగంలో లబ్ధ ప్రతిష్ఠులు. పిమ్మట ప్రసిద్ధ దర్శకులు వంశీ, తన ఔను..వాళ్ళిద్దరూ ఇష్టపడ్డారు చిత్రంతో వీరిని తెలుగు చలనచిత్ర రంగానికి పరిచయం చేసారు. సుమారు 200 సినిమాల్లో నటించారు.
ఆగష్టు 10, 1946లో జన్మించారు.
ఆయనది శ్రీకాకుళం జిల్లా లోని కొండవలస అనే పల్లెటూరు ఆయన ఇంటిపేరు కూడా అదే. కొండవలస లక్ష్మణరావు నాన్నగారు ప్రైవేట్ ఉద్యోగం చేసేవారు. అమ్మ గృహిణి. 9వ తరగతి వరకు శ్రీకాకుళంలో చదువుకున్నారు. 1959లో విశాఖ వచ్చారు. ఏవీఎన్ కాలేజీలో డిగ్రీ చేశారు. ఆ తర్వాత 1967లో విశాఖపట్నం పోర్టు ట్రస్టులో ఉద్యోగం చేశారు. అక్కడి నుంచి 2001 వరకు వైజాగ్‌లోనే ఉన్నారు. తండ్రి రైల్వే ఉద్యోగి. కళాశాల చదువు విశాఖపట్నంలో సాగింది. కళాశాలలో ఉండగానే నాటకాలు బాగా వేసేవాడు. డిగ్రీ పూర్తవగానే విశాఖ పోర్టు ట్రస్ట్ లో గుమాస్తాగా ఉద్యోగం దొరికింది. ఉద్యోగం చేస్తూ కూడా అందులోని సాంస్కృతిక కార్యక్రమాల్లో పాల్గొనేవాడు.1961 నుంచి 2001 వరకు స్టేజ్ ఆర్టిస్ట్‌గా కొనసాగారు.
సినిమా రంగంలో దర్శకుడు వంశీ ఆయనకు మొదటగా ఔను వాళ్ళిద్దరూ ఇష్టపడ్డారు సినిమాలో అవకాశం ఇచ్చాడు. నాటకరంగంలో ఆయనకు 378 అవార్డులు వచ్చాయి. అందులో రెండు నంది అవార్డులు కూడా ఉన్నాయి. నవరాగం అనే నాటకానికి ఉత్తమ నటుడు, కేళీ విలాసం అనే నాటకంలో ఉత్తమ ప్రతినాయకుడిగా నంది అవార్డులు లభించాయి.
ఆయన కుమారుడు మణిధర్ కూడా సినీరంగంలోనే ఉన్నాడు.
కొంతకాలంగా అనారోగ్యంతో బాధపడుతున్న ఆయన నిమ్స్‌లో చికిత్స పొందుతూ 2015, నవంబర్ 2 న తుదిశ్వాస విడిచారు .
కళ్యాణీ డ్యాము
కళ్యాణి డ్యామ్ తిరుపతికి దగ్గరలో ఉన్న ఒక ఆనకట్ట పేరు. తిరుపతిలో ప్రధానంగా నీటి సరఫరా ఈ డ్యాము నుంచే జరుగుతుంది. ప్రకృతి సుందరమైన ఈ అనకట్ట తిరుపతి- మదనపల్లె మార్గ మధ్యంలో రంగంపేట అడవుల్లో, తిరుపతి పట్టణానికి సుమారు 25 కిలోమీటర్ల దూరంలో నెలకొని ఉంది. చుట్టుపక్కల గ్రామస్థులను, పర్యాటకులను విశేషంగా ఆకర్షిస్తుంది.
నర్సింగ్ యాదవ్
నర్సింగ్ యాదవ్ ఒక తెలుగు చలనచిత్ర నటుడు. ఇతడు తెలుగు, తమిళ మరియు హిందీ భాషలలో కలిపి సుమారు 300 చిత్రాలకు పైగా నటించాడు.
నర్సింగ్ యాదవ్ హైదరాబాదులో రాజయ్య, లక్ష్మీ నరసమ్మ దంపతులకు జన్మించాడు. హైదరాబాదులోని న్యూ సైన్సు కళాశాలలో ఇంటర్మీడియట్ దాకా చదివాడు. ఆయన భార్య చిత్ర యాదవ్. కుమారుడు రుత్విక్.
నర్సింగ్ మొదటి సినిమా విజయ నిర్మల దర్శక నిర్మాతగా వచ్చిన హేమాహేమీలు అనే చిత్రం. నటుడిగా అతనికి బ్రేక్ ఇచ్చింది దర్శకుడు రాం గోపాల్ వర్మ. ఆయన నర్సింగ్ యాదవ్ ఒకే కళాశాలలో చదువుకున్నారు. తర్వాత చిరంజీవి తన సినిమాలు చాలా వాటిలో అవకాశం ఇచ్చాడు.
సున్నీ ఇస్లాం
సున్నీ ముస్లింలు ఇస్లాం మతమును అవలంబించు ఒక పెద్ద వర్గం. ప్రపంచపు ముస్లిం జనాభాలో దాదాపు 90% సున్నీముస్లిములే. వీరు అవలంబించు ధర్మాన్ని సున్నీ ఇస్లాం అని, లేదా అహలె సున్నత్ వల్-జమాఅత్ (అరబ్బీ : أهل السنة والجماعة) (మహమ్మదు ప్రవక్త సున్నహ్ను అవలంబించు ముస్లింల సమూహము). వీరు అధికసంఖ్యలో ఉన్నారు. క్లుప్తంగా "అహలె సున్నత్" (అరబ్బీ: أهل السنة ) అని కూడా అంటారు. 'సున్నీ' అనే పదం సున్నహ్ (అరబ్బీ : سنة ), నుండి ఉధ్బవించింది, అర్థం 'పదాలు మరియు క్రియలు' లేదా మహమ్మదు ప్రవక్త ఉదాహరణలు. ఈ వర్గం ఖలీఫాలను అబూబక్ర్ మరియు వారి వారసులను ఆమోదిస్తుంది, వీరు షూరా అనగా ప్రజామోదంచే ఎన్నుకోబడ్డారు.
ప్రపంచంలోని ముస్లింల జనగణనావిషయంలో తలో అభిప్రాయంవున్నది. ముస్లింల జనాభా ఎంత? అందులో సున్నీలు షియాల గణన ఎంత? ఈవిషయంపై సరైన అవగాహనే కలగదు. ఒకవిషయంమాత్రం విదితం, అదేమనగా దాదాపు 60ముస్లిం దేశాలున్నాయి అందులో మెజారిటీ షియాలున్న దేశం ఒక్క ఇరాన్ మాత్రమే. ఇరాక్, ఆప్ఘనిస్తాన్ మరియు పాకిస్తాన్లలో చెప్పుకోదగ్గ షియా సముదాయమున్నది. భారతదేశంలోనూ షియాలు నివసిస్తున్నారు. అదే సున్నీల విషయానికి వస్తే అన్ని ఇస్లామీయ దేశాలలో సున్నీలు మెజారిటీగా కనిపిస్తారు. క్లుప్తంగా ప్రపంచ ముస్లిం జనాభాలో 90% నుండి 92.5% సున్నీ ముస్లింలుంటే, 7.5% నుండి 10% వరకు షియాలున్నారు.
ఇస్లామీయ న్యాయశాస్త్రాన్ని షరియా అంటారు. షరియా యొక్క మూలాధారం ఖురాన్ మరియు సున్నహ్ లు. "వివిధ న్యాయశాస్త్రాల అవలంబీకులైననూ, పరస్పరవైరుధ్యంలేకుండా ఒకే మస్జిద్ లో ప్రార్థనలు చేసెదరు. 
సున్నీ ముస్లింల న్యాయపాఠశాలలు నాలుగు, వారి స్థాపకులు:
ఈ పాఠశాల అవలంబీకులకు "హనఫీ"లు అంటారు. ఈ పాఠశాలను స్థాపించినవారు "అబూ హనీఫా" (తారీఖు. 767). ఇతను ఇరాక్లో జన్మించాడు. బంగ్లాదేశ్, పాకిస్తాన్, భారతదేశం, ఆఫ్ఘనిస్తాన్, మధ్యాసియా ఇరాక్, టర్కీ, జోర్డాన్, లెబనాన్, సిరియా మరియు పాలస్తీనా లోని ముస్లింలు ఈ పాఠశాలను అవలంబిస్తారు.
"అహ్మద్ ఇబ్న్ హంబల్" (మరణం : 855) బాగ్దాదులో జన్మించాడు. ఇతను షాఫయీ నుండి ఎన్నో విషయాలను అభ్యసించాడు. ఈ పాఠశాలావంబీకులు అరేబియన్ ద్వీపకల్పంలో మెండు.
పై నాలుగు పాఠశాలలన్నియూ వైవిధ్యంగలవి, గాని సున్నీముస్లింలు వీటిన సాధారణంగా సమాన దృష్టితో చూస్తారు.
మజ్ హబ్ విషయంలో సందేహం తలెత్తుతుంది. మజ్ హబ్ అనగా పాఠశాల, మతము గాదు. ముస్లిం సముదాయాలలో ఈ నాలుగు పాఠశాలలు సాధారణంగా కానవస్తాయి. సున్నీ ముస్లింలు ఈ మజ్ హబ్ లను సమాన దృష్టితో చూసిననూ, ఏదో ఒక మజ్ హబ్ ను నిర్దిష్టంగా నిష్టగా పాటించవలెనని బోధిస్తారు. వీటన్నిటికీ మూలం ఖురాన్ మరియు హదీసులు మాత్రమేనని మరువగూడదు.
ఖురాన్ను సహాబాలు క్రీ.శ. 650 లో క్రోడీకరించారు. మహమ్మదు ప్రవక్త గారి జీవితంలో ఆయన అనుసరించినవిధానాలు మరియు ఆచరించిన సంప్రదాయాలను హదీసులుగా స్థిరీకరించారు. ఈ స్థిరీకరించిన సంప్రదాయాలను హదీసుల క్రోడీకరణలు గావించారు. ఈ హదీసులు ముఖ్యంగా ఆరు గలవు. సున్నీ ముస్లింల ప్రకారం అవి క్రింది విధంగా యున్నవి.హదీసు క్రోడీకరణలు ఇంకనూ వున్నవి, వీరికి పేరు ప్రఖ్యాతులు లేనప్పటికీ ఇవి అధికారికమైన హదీసులుగా పరిగణిస్తారు. వీటిని ఈరంగంలో పరిణతి చెందినవారు ఉల్లేఖిస్తూవుంటారు. ఇవి:
ఉపమాలంకారం
ఉపమాలంకారం ఉపమానానికి, ఉపమేయానికి సామ్యమైన సాదృశాన్ని చెప్పే అలంకారం లేదా ఉపమేయంతో ఉపమానాన్ని పోల్చడం. ఇది అర్థాలంకారాల్లో ఒకటి.
ఉపమాలంకారాన్ని అర్థంచేసుకునేందుకు ఉపకరించే సాంకేతిక పదాలు, వాటి అర్థాలు ఇవి:
సమితులు
సమితి అనగా ఒక గణితశాస్త్ర భావన. ఏదైనా కొన్ని వస్తువుల సముదాయాన్ని సమితి అని నిర్వచించవచ్చు. ఇది వినడానికి చాలా చిన్నదిగా అనిపించినా గణిత శాస్త్రంలో ఇది ఒక అతి ముఖ్యమైన భావన. 19వ శతాబ్దం చివరిలో దీనిని కనుగొనడం వలన గణిత విద్యలో దీని ప్రాధాన్యం చాలా ఉంది. చాలా దేశాల్లో లోని ప్రాథమిక విద్యలో ఇది ఒక భాగము.
సునిర్వచిత మూలకముల సముదాయాము.
సమితులను కనిపెట్టిన శాస్త్రవేత్త జార్జి కాంటర్ సమితిని ఈ విధంగా నిర్వచించాడు.
సాధారణంగా సమితులను A, B, X మొదలగు పెద్ద అక్షరములతో సూచింతురు. సమితిలోని మూలకములను సూచించుటకు x, y మొదలగు చిన్న అక్షరములను వాడుదము.
A = {x, y, z}లో A సమితి సూచించు సంకెతము మరియు x, y, zలు ఆ సమితి లోని మూలకములు.
కరణీయ సంఖ్యల సమితి Irrational Numbers I
వాస్తవ సంఖ్యలు Real numbers R
సంకీర్ణ సంఖ్యలు Complex numbers C
ఒక సమితి A లోని ప్రతి మూలకమూ B అనే సమితికీ చెందినట్లయితే సమితి A ని B కి ఉపసమితి అంటారు.దీన్ని formula_1 (A సమితి B సమితిలో ఉంది అని కూడా అనవచ్చు) అని రాస్తారు.
శూన్య సమితిని Φతో సూచించెదము.
యర్రబల్లి
యర్రబల్లి, శ్రీ పొట్టి శ్రీరాములు నెల్లూరు జిల్లా, ఆత్మకూరు మండలానికి చెందిన గ్రామము..
పేజి కర్త: వెంకట సుధీర్ Director, DV Tech Services Pvt Ltd
మాత్రికలు
మాత్రిక (బహువచనం:మాత్రికలు) అనేది గణిత శాస్త్రములోని ఒక భావన. దీర్ఘచతురస్రాకారంలో అమర్చిన ఒక సంఖ్యల అమరికను మాత్రిక అంటారు.
A అనేది formula_3 మాత్రిక. formula_4 లేదా formula_5 స్థానంలో ఉన్న మూలకం 7.
R అనేది formula_7 మాత్రిక, లేదా 9 మూలకాలు గల పంక్తి మాత్రిక.
ఏదైనా మాత్రికలో మాలకాలన్నీ ఒకే అడ్డ వరుసలో అమరి ఉంటే దానిని పంక్తి మాత్రిక అంటారు.
ఒక మాత్రికలోని మూలకాలన్నీ ఒకే నిలువు వరుసలో అమరి ఉంటే దాన్ని దొంతి మాత్రిక అంటారు. అనగా ఈ మాత్రిక N*1 గా
ఒక మాత్రికలోని నిలువు వరసల సంఖ్య అడ్డు వరసల సంఖ్యకు సమానమైతే దాన్ని చతురస్ర మాత్రిక అంటారు.రెండు లేదా అంతకన్నా ఎక్కువ మాత్రికలు ఒకే తరగతికి చెందినవై ఉంటే వాటిని కూడవచ్చు. A మరియు B అనేవి రెండు "m X n" తరగతికి చెందిన మాత్రికలైతే వాటి మొత్తం "A+B"ని ఈ క్రింది విధంగా సూచించవచ్చు.
ఉదాహరణకు
A అనేది m X n మరియు B అనేది n X p తరగతికి చెందిన మాత్రికలైతే వాటి లబ్ధాన్ని ఈ క్రింది విధంగా సూచించవచ్చు.
for each pair formula_11. For example:
మాతిక అను పదతిని కీ.పూ 800 సంలో ఉపయోగించారు.
మాతికలను ఉపయోగించి భౌతిక మరియ్ యాంతిక శాసాలలో సమీకరణాలను సాధించుట కొరకు ఉపయోగిసారు.
రేఖాగణితం
రేఖాగణితం (ఫ్రెంచ్, జర్మన్:Geometrie, ఆంగ్లం:Geometry) (గ్రీకు γεωμετρία geo=భూమి metria=కొలత ) గణిత శాస్త్రములో ఒక విభాగము. ఇది ఒక వస్తువు యొక్క స్థితి గురించి, ఆకారము గురించి, పరిమాణం గురించిన ప్రశ్నలకు సంబంధించినది . ఇది ఒక పురాతనమైన శాస్త్రవిభాగం. ముందుగా పొడవు, వెడల్పు, వైశాల్యం, ఘనపరిమాణం మొదలగు వాటిని కనుగొనడం లాంటి ప్రయోగ పూర్వక జ్ఞానాన్ని గురించి వివరించిన ఈ శాస్త్రం, యూక్లిడ్ రాకతో సైద్ధాంతిక రూపాన్ని సంతరించుకుంది. ఆయన రూపొందించిన యూక్లిడియన్ జ్యామితి కొన్ని శతాబ్దాల నుంచీ ప్రమాణంగా నిలిచింది. ఖగోళ శాస్త్రానికి సంబంధించిన సమస్యలైన విశ్వాంతరాళంలో గ్రహాల మరియు నక్షత్రాల స్థానాలు మొదలైనవి అనేక జ్యామితీయ సమస్యలకు ఆధారభూతంగా నిలిచాయి.
వైశ్లేషిక రేఖాగణితం లేదా నిరూపక రేఖాగణితంని ఫ్రెంచ్ గణిత శాస్త్రవేత్త అయిన రెనెడెకార్టె (1596-1650) కనుక్కున్నాడు. ప్రత్యేక క్రమంలో అమర్చిన మూలకాల జత (a, b) ను ఒక క్రమయుగ్మం అంటారు. క్రమయుగ్మం (a, b) లో a ని ప్రథమ నిరూపకమనీ, b ని ద్వితీయ నిరూపకం అంటారు. ఒక తలంలోని ప్రతి బిందువును ఒక క్రమయుగ్మంతోనూ, విపర్యయంగా ఒక క్రమయుగ్మాన్ని ఒక బిందువుతోనూ సూచిస్తారు. ఒక తలాన్ని రెండు లంబరేఖలతో నాలుగు పాదాలుగా విభజించి అందులో బిందువులను వాస్తవ సంఖ్యా క్రమ యుగ్మాలతో సూచిస్తారు.
సహజ సంఖ్య
గణిత శాస్త్రములో సహజ సంఖ్యలు అనగా {1, 2, 3, ...} ( ధన పూర్ణ సంఖ్యల సమితి ). మనం లెక్కించడానికి ఉపయోగించే సంఖ్యలను సహజ సంఖ్యలు అంటారు. సహజ సంఖ్యల సమితిని ఆంగ్ల అక్షరం N చే సూచిస్తారు.
సాధారణ వినియోగంలో సహజ సంఖ్యలు రెండు ముఖ్యమైన పనులకు ఉపయోగిస్తారు - (1) లెక్క పెట్టడానికి () (ఉదాహరణ: "ఇక్కడ ఇద్దరు మనుష్యులున్నారు. పది పుస్తకాలను చదివాను .. " ఇలా ) (2) క్రమసంఖ్యా వ్యక్తీకరణ () (ఉదాహరణ: "ఇది దేశంలో 3వ పెద్ద నగరం")
సహజ సంఖ్యల లక్షణాలను రెండు ప్రత్యేక విభాగాలలో అధ్యయనం చేస్తారు -
రాజ్ నారాయణ్
1917లో వారణాసి సమీపంలో జన్మించిన రాజ్ నారాయణ సోషలిస్టు పార్టీకి చెందిన నేత. ప్రముఖ సోషలిస్ట్ నాయకుడైన రాం మనోహర్ లోహియాకు ఇతడు అత్యంత సన్నిహితుడు. 1952లో ఉత్తర ప్రదేశ్ శాసనసభకు ఎన్నికయ్యాడు. ఉత్తర ప్రదేశ్ శాసనసభలో తొలి ప్రతిపక్షనేత కూడా రాజ్ నారాయణే. రెండో పర్యాయం కూడా ఎన్నికై 1962 వరకు శాసనసభ్యుడిగా కొనసాగినాడు. ఆ తరువాత 1966 నుండి 1972 వరకు మరియు 1974 నుండి 1976 వరకు రాజ్యసభ సభ్యుడిగా కొనసాగినాడు.
1971లో ఇందిరా గాంధీ పై ఉత్తర ప్రదేశ్ లోని రాయ్‌బరేలీ నియోజకవర్గంలో పోటీచేసి ఓడిపోయాడు. ఆ తరువాత ఆ ఎన్నికలలో ఇందిర ప్రభుత్వం అధికార యంత్రంగాన్ని ఉపయోగించిందని అలహాబాదు హైకోర్టులో కేసువేసి గెలిచాడు. ఈ కేసుపై అలహాబాదు హైకోర్టు ఇందిర ఎన్నిక చెల్లనేరదని 1975, జూన్ 12న తీర్పు ఇవ్వడం, అప్పటికే దేశంలో నెలకొని ఉన్న రాజకీయ వాతావరణం వల్ల 1975లో ఇందిర ప్రభుత్వం దేశంలో అత్యవసర పరిస్థితిని ప్రకటించింది. సోషలిస్టు పార్టీ మరో ప్రధాన రాజకీయ పక్షాలు (భారతీయ జనసంఘ్, భారతీయ లోక్‌దళ్ మరియు కాంగ్రెస్-ఓ) కలిసి జనతా పార్టీని స్థాపించడంతో అత్యవసర పరిస్థితి అనంతరం 1977 లోక్‌సభ ఎన్నికలలో రాజ్‌నారాయణ్ జనతా పార్టీ అభ్యర్థిగా పోటీచేశాడు. ఆ ఎన్నికలలో ఇందిర సొంతనియోజకవర్గం రాయ్‌బరేలీలోనే ఇందిరా గాంధీని ఓడించి రాజ్ నారాయణ్ సంచలనం సృష్టించాడు. 1977లో ఏర్పడిన తొలి కాంగ్రెసేతర ప్రభుత్వంలో రాజ్ నారాయణ్ ఆరోగ్యశాఖ మంత్రిపదవికి కూడా పొందినాడు.
పోరాటయోధుడైన రాజ్ నారాయణ్ తన జీవితకాలంలో దాదాపు 80 సార్లు జైజు శిక్షను అననుభవించాడు. 69 సంవత్సరాల తన జీవితంలో 17 సంవత్సరాలు జైలులోనే మగ్గినాడు. 1986, డిసెంబర్ 31న రాత్రి గం.11.55 ని.లకు ఢిల్లీ లోని రామ్ మనోహర్ లోహియా ఆసుపత్రిలో మరణించాడు.
సలామ్
సలామ్
క్రింది విధాలుగా అర్థాలు కలిగివున్నది:
అరబ్బీ భాష లో
అల్లాహ్ విశేషణమాత్మక 99 నామాలలో ఒక నామం "సలామ్".
అస్సలాము అలైకుమ్( السلام عليكم ): (As-Salāmu `Alaykum) ఒక అభివాదం. దీని అర్థం "శాంతి". అస్సలామ్ ఒ అలైకుమ్ అని అభివాదం చేస్తే దానర్థం "మీపై శాంతి కలుగును గాక". (తెలుగులో అభివాదం: నమస్కారం)
ఈ అభివాదానికి ప్రత్యుత్తరం : వ-అలైకుమ్ అస్సలామ్. దీనర్థం, మీకునూ శాంతి కలుగును గాక.
అరబ్బీ, ఫార్సీ, తుర్కీ మరియు ఉర్దూ భాషా సాహిత్యాలలో సలామ్ అనునది ఒక కవితా రూపం.
మహమ్మదు ప్రవక్త , హుసేన్ ఇబ్న్ అలీ మరియు ఇతర ఔలియా లను శ్లాఘిస్తూ సమర్పించే వందనాన్ని  సలామ్ అంటారు.
ఉదాహరణకు ఒక ప్రఖ్యాత "సలామ్"
ఖతా
ఖతా : ఉర్దూ సాహిత్యంలో ఒక కవితారూపం
రెండు అషార్ ల కవితను "ఖతా" అని అంటారు.
ఉదాహరణకు:
పర్షియన్ భాష
పర్షియన్ (ఆంగ్లం :Persian) నాటి పర్షియా దేశం, నేటి ఇరాన్ దేశములో మాట్లాడేభాష. దీనికి "పారసీ", "పార్శీ", ఫార్శీ అనేపేర్లుగూడా గలవు. ఇది ఇండో-యూరోపియన్ భాషకు చెందిన శాఖ అయిన ఇండో-ఇరానియన్ భాష. ఈ భాష మాట్లాడే దేశాలు ఇరాన్, ఆఫ్ఘనిస్తాన్, మరియు తజకిస్తాన్ మరియు ఈ దేశాలలో అధికారిక భాష.
భారత దేశంలోని అనేక షియా మతస్తులు, జొరాస్ట్రియన్ మతస్తులు మాట్లాడే భాష. మన రాష్ట్రంలో హైదరాబాదు నగరంలో అనేకులు ఈ భాషను మాట్లాడేవారున్నారు. మన దేశంలో మరియు మన రాష్ట్రంలోని అనేక విశ్వవిద్యాలయాలలో ఈ భాషా విభాగమూ గలదు.
ప్రఖ్యాత ఫార్శీ కవులు షేఖ్ సాదీ, మౌలానా రూమీ, ఒమర్ ఖయ్యాం, మిర్జా గాలిబ్, ఇక్బాల్ మొదలగువారు.
మోమిన్
మూమిన్ (అరబ్బీ: مؤمن ) లేదా "మోమిన్" ఒక అరబ్బీ పదం. దీనికి మూలం ఈమాన్. ఇస్లామీయ ధార్మికగ్రంథం ఖురాన్లో పలుమార్లు ఉపయోగించబడింది. దీనర్థం ఆస్తికుడు, విశ్వాసి, ముస్లింలను దృష్టిలో వుంచుకొని ప్రయోగించబడింది. విశ్వాసి అనగా తనను సంపూర్ణంగా అల్లాహ్ను అప్పగించువాడు. అల్లాహ్ యందు హృదయాంతరాళాలనుండి విశ్వాసభావనలు గల్గి అల్లాహ్ ఆజ్ఞలను పాటిస్తూ జీవించేవాడు.
ఖురాన్లో ఈవిధంగా వర్ణింపబడింది.
కాఫిర్
కాఫిర్ (ఆంగ్లం : Kafir "" ) (అరబ్బీ : كافر ) పదం. అరబ్బీ సాహిత్యంలో దీనికి మూలం "కుఫ్ర్", అనగా తిరస్కరించడం, 'కాఫిర్' అనగా తిరస్కరించువాడు, తిరస్కారి. ఇస్లామీయ ధార్మిక సాహిత్యానుసారం, సత్యాన్ని లేదా ఈశ్వరుణ్ణి (అల్లాహ్ ను) తిరస్కరించుటను "కుఫ్ర్" అని, తిరస్కరించువాడిని "కాఫిర్" అనీ లేదా నాస్తికుడు అనీ వ్యవహరిస్తారు. మూలంగా దేవున్ని (అల్లాహ్ ను) తిరస్కరించువాడు, సత్యతిరస్కారి, నాస్తికుడు. 
ముస్లిముల దృష్ఠిలో ఏకేశ్వరవాదం తప్పించి, బహుఈశ్వరారాధన, విగ్రహారాధన, సృష్టి-ఆరాధన నాస్తికత్వంతో సమానమే.
ఆయత్
ఆయత్ (అరబ్బీ :آية) ఏకవచనం, బహువచనం "ఆయాత్", ( آيات ), ఉర్దూలో ఏకవచనం "ఆయత్", బహువచనం "ఆయాత్" అని పలుకు తారు. దీనర్థం 'సైగ', అల్లాహ్ తన ఆదేశాలను వాక్కులను "సైగలతో" ఖురాన్లో మొత్తం చెప్పేశాడు. ఇదోపెద్ద విశేషం. 
ఖురాన్ లో 6236 ఆయత్ లు ఉన్నాయి. ఈ ఆయత్ లన్నీ 114 సూరాలలోనూ 30 పారాలలోనూ ఉన్నాయి.
ప్రతి ఆయత్ తరువాత దాని సంఖ్యను ఓ చిన్న సున్న మధ్యలో పెడతారు. దీనివల్ల చదవడం సులభతరమౌతుంది. ప్రతి సూరా ఆయత్ సంఖ్య 1 తో ప్రారంభమవుతుంది.
నులకపేట
నులకపేట, గుంటూరు జిల్లా, తాడేపల్లి మండలానికి చెందిన గ్రామము.
సీఆర్‌డీఏ పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
ఈ గ్రామము విజయవాడ నగరమునకు సమీపముగా తాడేపల్లి మండలంలోఉన్నది. కానీ బస్సు రవాణా సదుపాయము లేదు. ప్రకాశం బ్యారేజీ మూసివేసిన తరువాత ఈ గ్రామం వైభవాన్ని కోల్పోయింది. కృష్ణా నది పక్కనే ఉంది. కానీ విజయవాడకు మాదిరిగా రక్షిత నీరు రాదు.ఇక్కడ 200 ముస్లిం కుటుంబాల వారు నులక నేస్తారు. గ్రామం రాను రాను ఉన్న సదుపాయాలను కోల్పోతోంది. కృష్ణా కెనాల్ జంక్షన్ను తాడేపల్లి రైల్వేస్టేషన్ గా అభివృద్ధి చేసి, కనకదుర్గ వారధి నుండి ఉండవల్లి సెంటర్ను కలుపుతూ ఫ్లై ఓవర్ నిర్మిస్తే ఈ వూరు మళ్ళీ కీలకమవుతుంది.
పరిషత్తు ప్రాధమికోన్నత పాఠశాల.
తాడేపల్లి పట్టణ పరిధిలోని నులకపేటలోని ఈ ఆశ్రమంలో, శివకేశవులకు ఆలయాల నిర్మాణం జరుగుచున్నది. 2015, మార్చి-9వ తేదీ ఉదయం 7 గంటలకు, కంచి కామకోటి పీఠాధిపతి శ్రీ జయేంద్ర సరస్వతి స్వామీజీ, ఈ ఆలయ నిర్మాణాలను పరిశీలించెదరు. [1]
65 అడుగుల శివుని విగ్రహం:- ప్రకాశం బ్యారేజి - మంగళగిరి గ్రామం మధ్య, రహదారి వెంబడి, రాజధాని ప్రాంతమైన నులకపేటలోని మాతాజీ ఆశ్రమంలో, ఈ శివుని విగ్రహం నెలకొల్పినారు. నూతన రాజధానిలో ఇంత పెద్ద విగ్రహం, ఇదే కావడం విశేషం. [2]
ఈ ఆశ్రమంలో 2017, మార్చి-8వతేదీ బుధవారంనాడు, శ్రీ శివకేశవాలయ ప్రతిష్ఠా మహోత్సవం వైభవంగా నిర్వహించారు. ఈ కార్యక్రమంలో భాగంగా 65 అడుగుల ఎత్తయిన శ్రీ చంద్రశేఖరస్వామి మరియు 16 అడుగుల ఎత్తయిన మహానంది విగ్రహాలను ఆవిష్కరించారు. [3]
ఈ ఆశ్రమంలో శ్రీ వల్లభ గణపతి వార్షిక బ్రహ్మోత్సవాలు 2017, జూన్-12వతేదీ సోమవారం నుండి ప్రారంభమైనవి. ఈ ఉత్సవాలలో భాగంగా, 14వతేదీ బుధవారం ఉదయం సర్వదేవతా మహా పూర్ణాహుతి నిర్వహించారు. గణపతిని కనువిందుగా అలంకరించి, శ్రీ వల్లభ గణపతి శాంతికళ్యాణం నిర్వహించారు. విచ్చేసిన భక్తులకు అన్నప్రసాదం వితరణ చేసారు. ఈ సందర్భంగా కోలాట భజనలు, పారాయణం చేసారు. ఈ ఉత్సవాలు 12వతేదీతో ముగిసినవి. [4]
[1] ఈనాడు విజయవాడ/మంగళగిరి; 2015, మార్చి-9; 1వపేజీ.
[2] ఈనాడు గుంటూరు సిటీ; 2015, మార్చి-22; 15వపేజీ.
[3] ఈనాడు అమరావతి; 2017, మార్చి-9; 19వపేజీ.
[4] ఈనాడు గుంటూరు సిటీ; 2017, జూన్-15; 7వపేజీ.
సున్నహ్
సున్నహ్ అరబ్బీ : (سنة) సాహిత్యపరంగా చూస్తే "దిశీకరించిన మార్గము", ప్రవక్తగారి సున్నహ్ (ఉర్దూ : సున్నత్) అనగా ప్రవక్తగారి మార్గము. సున్నీ ముస్లింల దృష్టికోణంలో ఇస్లామీయ ధార్మిక సంప్రదాయాల ప్రకారం మహమ్మదు ప్రవక్త గారు ప్రవచించిన సూత్రాలు, జీవనవిధానాలు, ధార్మికచింతనలూ, తన ప్రవక్తధర్మకాలమైన (ఇస్లాం మత ప్రకటన సుమయంనుండి ప్రవక్త మరణించినప్పటివరకూగల) 23 సంవత్సరాలలో ప్రవక్తగారి జీవనవిధానము, సహాబాల ద్వారా పాటింపబడిన ప్రవక్తగారిజీవనవిధానమూ, నేటివరకూ అవి ఇస్లామీయ సూత్రాలై మార్గదర్శకత్వాన్నిస్తున్నాయి. కొందరైతే ఈ విధానలన్నీ ఇబ్రాహీం ప్రవక్తచే సూచించబడినవనీ, మహమ్మదు ప్రవక్త వీటిని మరలా ప్రారంభించారని కూడా అంటారు.
హదీసులు (అరబ్బీ : حديث, బహువచనం. أحاديث) కూడా "ప్రవక్తగారి సూక్తులూ మరియు ఆచరణాలే", ఇవన్నీ సున్నహ్ కు అనుసరించేవుంటాయి.
'సున్నహ్' మరియు 'హదీసులు' ఒకేలా అనిపిస్తాయి, మరియు నానార్థాలు కూడా.
"సున్నహ్" మహమ్మదు ప్రవక్త గారి కార్యాచరణాలైతే, వాటి క్రోడీకరణలే "హదీసులు".
ఈ పండితులు సున్నహ్ ను సీరా (ఉర్దూ : సీరత్ ) కు సమానమేనని భావిస్తారు. ఈ 'సున్నహ్' మరియు 'సీరత్' ల గ్రంథీకరణమే 'హదీస్ '
నవీన సున్నీ పండితులు 'సీరత్' మరియు 'హదీస్' లను వేరు వేరు దృక్కోణంలో చూస్తున్నారు. ఇస్లామీయ న్యాయశాస్త్రవిభాగమయిన ఫిఖహ్ను న్యాయంచేయాలంటే సీరత్ మరియు హదీసుల విషయంలో పకడ్బందీగావుండాలనుకొంటారు, కారణం 'ఫిఖహ్' కు మూలాధారాలు ఈ 'సీరత్' మరియు 'హదీసు'లే.
సాంప్రదాయక ముస్లింలు, ఖురాన్ సూక్తులను విశ్వసిస్తారు. ఈ సూక్తి, ""అలాంటిదే ( మీ హితముకోరి మీకు ఇంతకు ముందే ఇవ్వబడినది)మేము (అల్లాహ్) మీమధ్యలోనే మీనుండే ఒకప్రవక్తను అవతరింపజేశాము, (ఇతను) నాసూక్తులను వివరిస్తారు, మీ జీవితాలను ఉద్దరిస్తారు, మీకు గ్రంథం (ఖురాన్) మరియు విజ్ఞానాన్ని చేరవేస్తారు, మిమ్మల్ని తెలీని విషయాలను బోధిస్తారు, కాన మీరు నన్ను గుర్తుపెట్టుకోండి, నేనూ మిమ్మల్ని గుర్తుంచుకొంటాను. ధన్యవాదులుగా జీవించండి, మిమ్మల్ని ప్రసాదించినవాటిపట్ల తిరస్కారధోరణి ప్రదర్శించకండి." (2:151). సున్నహ్ లోని ఎన్నోవిషయాలు, ఇబ్రాహీం ప్రవక్తగారి సాంప్రదాయాలనుండి ఉద్భవించినవే, ఖురాన్ లో ఈవిధంగా నిర్వచింపబడినది "", ""ఇబ్రాహీం జాతిని అనుసరించినవాడు, ఆ ఇబ్రాహీం ఎవరైతే ఏకేశ్వరోపాసకుడుగాజీవించాడో, అల్లాహ్ కు భాగస్వామి గా ఎవరినీ వుంచలేదో (అలాంటివాడు స్వర్గార్హుడు), ఆ ఇబ్రాహీంని అల్లాహ్ స్నేహితుణ్ణిచేసుకొన్నాడు.'" (4:125).
ఖురాన్ లో ప్రవచించినట్లు "మిమ్మల్ని శుధ్ధిచేయుటకు మరియు గ్రంధాన్ని మరియు విజ్ఞానాన్ని బోధించుటకు..." మాత్రమే మహమ్మద్ ప్రవక్త భూమిపై పంపబడ్డారా?, దీనికేగాదు, మహమ్మద్ గారి మిషన్ ఇలా బోధించడంతో పాటు, తనజీవితంలో ఆచరించి మానవులందరికీ అర్థమయ్యేట్లా అమలు చేసి ఒక మార్గదర్శకునిగా, దార్శనికునిగా అందరికీ ఆదర్శంగా నిలిచారు. ఖురాన్ బోధనలను సూక్తులను చెప్పి వదలివేయలేదు.
దీంతోపాటు, ఖురాన్ సూక్తి "" మీరు సత్యముగా అల్లాహ్ వార్తాహరులు, ( మహమ్మదు ప్రవక్త) సర్వోత్తమ ఉదాహరణ, ఎవరైతే అల్లాహ్ యందు ప్రళయదినాన విశ్వాసముంచి మరియు అల్లాహ్ స్తోత్రములు మరియు కీర్తనలు చేస్తూ జీవనం సాగిస్తారో (వారికి)."" (33:21) ", ఇంకనూ మహమ్మదు ప్రవక్తగారి మార్గదర్శకాన్ని అత్యంత భక్తి శ్రద్ధలతో గౌరవిస్తూ ప్రేరణ పొందుతారు.
ఇంకో అతిముఖ్యమైన సాంప్రదాయక విషయం, ముస్లింలందరూ "మహమ్మద్ ప్రవక్త పూజింపబడుటకు రాలేదు" "ఎవడైతే పూజింపబ (డుతాడో) డాలో (అల్లాహ్) అతడిని ప్రజలు గుర్తించేలా చేయడానికి వచ్చారు, అని ప్రగాఢంగా నమ్ముతారు. సున్నహ్ లో "ఖురాన్ మార్గదర్శకాలను వ్యవస్థీకరించే అన్ని వనరులూ కలవు".
అరవింద డి సిల్వ
అరవింద డి సిల్వ (ఆంగ్లం Aravinda de Silva) శ్రీలంకకు చెందిన ప్రముఖ క్రికెట్ ఆటగాడు. ఇతడు 17 అక్టోబర్, 1965న కొలంబోలో జన్మించాడు. ఈ శతాబ్దంలోనే శ్రీలానికి చెందిన ప్రముఖ క్రికెటర్‌గా పరిగణించబడతాడు.
అరవింద డి సిల్వ 1984లో ఇంగ్లాండుతో లార్డ్స్|లో జరిగిన మ్యాచ్ ద్వారా టెస్ట్ క్రికెట్ ఆరంగేట్రం చేశాడు.
1996లో జరిగిన ప్రపంచ కప్ క్రికెట్‌లో శ్రీలంక విజయానికి చాలా సహకారం అందించాడు. ఆస్ట్రేలియాతో జరిగిన ఫైనల్ పోటీలో బ్యాటింగ్‌లో సెంచరీ మరియు బౌలింగ్‌లో 3 వికెట్లు సాధించి మ్యాన్ ఆఫ్ ది మ్యాచ్ అవార్డు పొందినాడు. టెస్ట్ క్రికెట్‌లో రెండు ఇన్నింగ్సులలోనూ సెంచరీలు రెండు సార్లు సాధించాడు. భారత్కు చెందిన సునీల్ గవాస్కర్ మరియు ఆస్ట్రేలియాకు చెందిన రికీ పాంటింగ్ ల తరువాత (వీరు మూడేసి సార్లు ఈ ఘనత సాధించారు) స్థానం ఇతనిదే. 
అరవింద డి సిల్వ 93 టెస్టులకు ప్రాతినిధ్యం వహించి 42.97 సగటుతో 6361 పరుగులు సాధించాడు. అందులో 20 సెంచరీలు మరియు 22 అర్థసెంచరీలు ఉన్నాయి. టెస్ట్ క్రికెట్‌లో అతని అత్యధిక స్కోరు 267 పరుగులు. బౌలింగ్‌లో 29 వికెట్లు కూడా సాధించాడు. టెస్ట్ క్రికెట్‌లో ఇతని అత్యుత్తమ బౌలింగ్ విశ్లేషణ 30 పరుగులకు 3 వికెట్లు.
అరవింద డి సిల్వ 308 వన్డేలు ఆడి 34.90 సగటుతో 9284 పరుగులు సాధించాడు. అందులో 11 సెంచరీలు మరియు 64 అర్థసెంచరీలు ఉన్నాయి. వన్డేలలో అతని అత్యధిక స్కోరు 145 పరుగులు. బౌలింగ్‌లో 106 వికెట్లు కూడా సాధించాడు. వన్డేలలో అతడి అత్యుత్తమ బౌలింగ్ విశ్లేషణ 30 పరుగులకు 4 వికెట్లు.
మర్వన్ ఆటపట్టు
మర్వన్ ఆటపట్టు (Marvan Samson Atapattu) 1970, నవంబర్ 22న శ్రీలంక లోని కలుతరలో జన్మించాడు. ఇతడు శ్రీలంకకు చెందిన మాజీ క్రికెట్ కెప్టెన్. ఇండియన్ క్రికెట్ లీగ్లో ఢిల్లీ జెట్స్ జట్టుకు కెప్టెన్‌గా వ్యవహరిఛాడు.
ఆతపట్టు నవంబర్ 1990లో టెస్ట్ క్రికెట్‌లో ఆరంగేట్రం చేసాడు. ప్రారంభంలో అంతర్జాతీయ క్రికెట్‌లో అతని ఆటతీరు ఏ మాత్రం ఆశాజనకంగా లేదు. తొలి 6 ఇన్నింగ్సులలో 5 డకౌట్లు మరో ఇన్నింగ్సులో 1 పరుగు సాధించాడు. దేశవాళి పోటీలలో టన్నులకొద్ది పరుగులు సాధించే ఆటపట్టు ఆ తరువాత 11 ఇన్నింగ్సులలో అత్యధిక స్కోరు 29 మించలేకపోయాడు. అతని 10వ టెస్టులో భారత్ పై ఎట్టకేలకు తొలి సెంచరీని నమోదుచేశాడు. అప్పటికి టెస్ట్ క్రికెట్‌లో ఆరంగేట్రం చేసి 7 సంవత్సరాలు కావడం గమనార్హం. 22 మ్యాచ్‌లు పూర్తయ్యేసరికి డకౌట్లలో మరియు పేరౌట్లలో (రెండు ఇన్నింగ్సులలోనూ సున్నాకే ఔట్ కావడం) టాప్ ఆర్డర్ బ్యాట్స్‌మెన్‌గా రికార్డు సాధించాడు!
క్రమక్రమంగా పట్టు సాధించి మొత్తంపై 89 టెస్టులలో 5502 పరుగులు సాధించాడు. అందులో 16 సెంచరీలు మరియు 16 అర్థసెంచరీలు ఉన్నాయి. టెస్ట్ క్రికెట్‌లో అతడి అత్యధిక స్కోరు 249 పరుగులు. 
ఆటపట్టు 268 వన్డేలలో 37.57 సగటుతో 8529 పరుగులు సాధించాడు. అందులో 11 సెంచరీలు మరియు 59 అర్థసెంచరీలు ఉన్నాయి. వన్డేలలో అతడి అత్యధిక స్కోరు 132 (నాటౌట్). 
ఆటపట్టు 4 సార్లు ప్రపంచ కప్ క్రికెట్ పోటీలలో ప్రాతినిధ్యం వహించాడు. తొలిసారిగా శ్రీలంక విజయం సాధించిన 1996లో, ఆ తరువాత 1999, 2003 మరియు 2007లలో కూడా శ్రీలంక క్రికెట్ జట్టుకు ప్రాతినిధ్యం వహించాడు.
రావి వారి పాలెం, మోపిదేవి
రావి వారి పాలెం, (raavi vari palem) కృష్ణా జిల్లా, మోపిదేవి మండలానికి చెందిన గ్రామము. పిన్ కోడ్ నం 521 125., ఎస్.టి.డి.కోడ్ నం. 08671.
రావివారిపాలెం సుమారు 300 సంవత్సరాల చరిత్ర కలగ్రామము. "రావి" అనే ఇంటి పేరు కలవారు ఎక్కువ ఉండటం వలన ఈ ఊరికి "రావి వారి పాలెం" అని పేరు వచ్చింది. "'రావి సీంగరప్ప" ఈవూరికి మూలపురుషుడు. ఆయన 1700 సంవత్సరము నాటికి ఈ రావివారిపాలెం ఒక పెద్ద అరణ్యముగా వుండెడిది. ఆ కాలంలో ఈ గ్రామము దేవరకోట సంస్థానంలో వుండెడిది. రావి సింగరప్ప మరియు వారి సొదరుల వారసులే ఈ గ్రామములోని రావివారు. దాదాపు 150 కుటుంబాలు ఉన్నాయి.
సముద్రమట్టానికి 6 మీ.ఎత్తు
రేపల్లె, మచిలీపట్నం, పెడన, తెనాలి
అవనిగడ్డ, చల్లపల్లి, రేపల్లె, ఘంటసాల
ఒకే ఒక ఎర్ర బస్సు సౌకర్యం ఉంది.
మోపిదేవి, అవనిగడ్డ నుండి రోడ్డురవాణా సౌకర్యం ఉంది. రైల్వేస్టేషన్: విజయవాడ -64 కి.మీ.
ప్రభుత్వ పాఠశాలలలో విద్యార్థుల సంఖ్య నానాటికీ తగ్గిపోతూ, మనుగడ ప్రశ్నార్ధకంగా మారుతున్నా, విద్యార్థుల సంఖ్య 40% పెంచి మనుగడకు నిర్వచనం చెప్పారు, ఈ పాఠశాల ఉపాధ్యాయులు. ఈ పాఠశాల దినదినాభివృద్ధి చెందుచున్నది. బోడగుంట నుండి వచ్చే విద్యార్థులకోసం, ఒక రిక్షా ఏర్పాటుచేశారు. ఉపాధ్యాయుల కృషికి గ్రామస్థులు, దాతలు, పూర్వ విద్యార్థులు, గ్రామంలోని స్నేహితుల బృందం, రోటరీ క్లబ్ అడిగిందే తడవుగా మౌలిక వసతులు కల్పించుచూ, ఉపాధ్యాయుల ఉత్సాహాన్ని ఇనుమడింపజేస్తున్నారు. ప్రస్తుతం ఈ పాఠశాల ప్రధానోపాధ్యాయురాలిగా పనిచేయుచున్న శ్రీమతి గాజుల పార్వతీదేవి, జిల్లా ఉత్తమ ఉపాధ్యాయురాలిగా ఎంపికైనారు. [1]
ప్రభుత్వ ఆసుపత్రి.
పేరయ్య చెరువు.
ఈ గ్రామం మోపిదేవి గ్రామ పంచాయతీ పరిధిలోని గ్రామం.
ఈ ఆలయంలో 2014, ఆగష్టు-14 నుండి 17 వరకు అమ్మవారి వార్షిక జాతర మహోత్సవం నిర్వహించారు. ఈ ఆలయంలో 2014, ఆగష్టు-15, శుక్రవారం నాడు, అమ్మవారి జాతర మహోత్సవాలలో భాగంగా, 15 మంది వేదపండితుల ఆధ్వర్యంలో, నూతనంగా పోతురాజు శిలల ప్రతిష్ఠాపన, దంపతులు, అత్యంత వైభవంగా నిర్వహించారు. రైతులు నైవేద్యాలు సమర్పించి కొలిచారు. ఈ సందర్భంగా గ్రామంలో పండుగ వాతావరణం నెలకొన్నది. [3], [4]&[5]
రెండు చెరువులు, పారాయి చెరువు, నూకాలమ్మ చెరువు ఉన్నాయి. ఊరి ఉత్తరం వైపునుంచీ ఒక కృష్ణానది కాలువ పారుతుంది. ఇక్కడి ప్రధాన పంట వరి (సార్వా), అపరాలు మినుములు లేక పెసలు. నేల ఒండ్రు మన్ను.
వ్యవసాయం, వ్యవసాయాధారిత వృత్తులు
[1] ఈనాడు కృష్ణా/అవనిగడ్డ; 2014,జనవరి-6; 1వపేజీ. 
[2] ఈనాడు కృష్ణా/అవనిగడ్డ; 2014,జనవరి-31; 2వపేజీ.
[3] ఈనాడు కృష్ణా/అవనిగడ్డ; 2014,ఆగష్టు-12; 2వపేజీ.
[4] ఈనాడు కృష్ణా/అవనిగడ్డ; 2014,ఆగష్టు-16; 3వపేజీ. 
[5] ఈనాడు కృష్ణా/అవనిగడ్డ; 2014,ఆగష్టు-18; 2వపేజీ. 
[6] ఈనాడు కృష్ణా/అవనిగడ్డ; 2014,డిసెంబరు-3; 3వపేజీ. 
[7] ఈనాడు అమరావతి; 2015,అక్టోబరు-28; 39వపేజీ. 
[8] ఈనాడు అమరావతి; 2015,నవంబరు-24; 40వపేజీ.
అహ్మదాబాద్
గుజరాత్ రాష్ట్రంలో అతి పెద్ద పట్టణం అయిన అహ్మదాబాద్ నగరాన్ని సుల్తాన్ అహ్మద్ షా, సబర్మతి నది ఒడ్డున నిర్మించారు. 1411 ఫిబ్రవరి 26 తేదీన సూఫీ సన్యాసుల సమక్షంలో ఈ నాడు ఎలిస్ బ్రిడ్జ్ అని పిలవబడే ప్రదేశంలో సబర్మతి నది ఒడ్డున శంకుస్థాపన చేశాడు. ఈ శంకుస్థాపన చేసిన ప్రదేశాన్ని ఇప్పటికీ చూడచ్చు ఈ ప్రదేశాన్ని మానెక్ బుర్జ్ అంటారు. అయితే ఈ శంకుస్థాపన తేది గురించి అనేక వివాదాలున్నాయి. చరిత్రకారులు ఎక్కువగా విశ్వసించే తేది మాత్రం ఇదే. దీనికి ఆధారం రత్నమణి భీమ్‌రావ్ జోట్ 1928లో వ్రాసిన "గుజరాత్‌ను పట్నగర్ అమ్దావాద్" మరియు అనేక ఇతర చారిత్రాత్మక పుస్తకాలు. అహ్మదాబాద్ గెజిటీర్ ప్రకారం ఈ పట్టణానికి పునాది రాళ్ళు పడిన తేది 1411 మార్చి 4. "మాంచెస్టర్ ఆప్ ఇండియా" అని యూరోపియన్లతో శతాబ్దాల క్రితం కొనియాడబడిన ఈ నగరంలో ఎన్నో సుందరమైన పురాతన కట్టడాలను ఈ నాటికీ పాత పట్టణం (ఓల్డ్ సిటీ) లో చూడొచ్చు. ప్రహరీ కలిగిన ఈ పాత పట్టణంలో అనేక సుందరమైన రాతి తలుపులు (దర్వాజాలు) మనసుని మైమరిపిస్తాయి.
అహమ్మదాబాదు జిల్లా ఉత్తర సరిహద్దులో మెహసనా జిల్లా మరియు గంగాపూర్ జిల్లా, తూర్పు సరిహద్దులో ఖెడా జిల్లా మరియు ఆనంద్ జిల్లాలు, దక్షిణ సరిహద్దులో గల్ఫ్ ఆఫ్ కంబాత్, బోతద్ జిల్లా మరియు భావనగర్ జిల్లా మరియు పశ్చిమ సరిహద్దులో అహమ్మదాబాదు జిల్లా ఉన్నాయి. అహమ్మదాబాదు నగరం జిల్లా కేంద్రంగా ఉంది.
2001లో జిల్లా జనసంఖ్య 5, 816, 519. అక్షరాస్యత 80.18%. 2011 నాటికి అక్షరాస్యత 86% అభివృద్ధి చెందింది.
అహమాబాబాదు ప్రజలలో అధికంగా గుజరాతీ భాషవాడుకలో ఉంది. అంతేకాక హిందీ కూడా అత్యధికంగా వాడుకలో ఉంది.
అహ్మదాబాద్ జిల్లా తాలూకా యొక్క ఒక సంఖ్య విభజించబడింది.
ఆచార్య హేమచంద్ర (1089 - 1172) జైన్ పాలీమత్ ; జన్మస్థలం ధంధుక.
ఉపుల్ తరంగ
1985, ఫిబ్రవరి 2న జన్మించిన ఉపుల్ తరంగ శ్రీలంకకు చెందిన క్రికెట్ క్రీడాకారుడు. ఇతడు ఎడమచేతి బ్యాట్స్‌మెన్ మరియు వికెట్ కీపర్‌గా జట్టులో స్థిరపడ్డాడు. 2005లో సంభవించిన సునామీ వల్ల ఉపుల్ తరంగిలు మరియు సామాగ్రి కొట్టుకొనిపోయాయి.
తరంగ 13 టెస్టులలో 29.86 సగటుతో 687 పరుగులు సాధించాడు. అందులో ఒక సెంచరీ మరియు 3 అర్థసెంచరీలు ఉన్నాయి. టెస్ట్ క్రికెట్‌లో అతడి అత్యధిక స్కోరు 165 పరుగులు. 
ఉపుల్ తరంగ వన్డేలలో 65 మ్యాచ్‌లు ఆడి 32.17 సగటుతో 1995 పరుగులు సాధించాడు. అందులో 6 సెంచరీలు మరియు 9 అర్థసెంచరీలు ఉన్నాయి. వన్డేలలో అతడి అత్యధిక స్కోరు 120 పరుగులు. 
తరంగ 2007లో జరిగిన ప్రపంచ కప్ క్రికెట్‌లో శ్రీలంక క్రికెట్ జట్టుకు ప్రాతినిధ్యం వహించాడు.
గిరిజా షెత్తర్
తెలుగు సినీరంగములో గిరిజగా పరిచయమైన గిరిజా ఎమ్మా జేన్ షెత్తర్ (Girija Emma Jane Shettar) (జ. జూలై 20, 1969) తెలుగు సినిమా నటి. మణిరత్నం దర్శకత్వం వహించిన తెలుగు సినిమా గీతాంజలిలో కథానాయికగా ప్రసిద్ధురాలు. ఈమె "వందనం" అనే మలయాళ చిత్రము ద్వారా చిత్రరంగములో ప్రవేశించింది.
గిరిజ తండ్రి కర్ణాటకకు చెందిన వైద్యుడు, తల్లి ఇంగ్లాండుకు చెందిన వ్యాపారవనిత. ఇంగ్లాండులో పుట్టి పెరిగిన ఈమె 18 యేళ్ల వయసులో దక్షిణ భారత శాస్త్రీయ నృత్యాన్ని అభ్యసించడానికి భారతదేశానికి వచ్చింది. భారతదేశముపై మమకారముతో హిందూ తత్త్వము మరియు మతముపై విస్తృతముగా పరిశోధన చేసింది. 1998లో ఇంగ్లాండుకు తిరిగి వెళ్ళి భారతీయ మతాలపై ఎం.ఏ కోర్సు పూర్తిచేసి, అరబిందో తత్త్వముపై డాక్టరేటు పరిశోధన చేసింది.
గిరిజ చెన్నైలో మణిరత్నం మరియు సుహాసినిల పెళ్ళికి క్రికెట్ ఆటగాడు శ్రీకాంత్ యొక్క చెల్లెలితో వచ్చింది. పెళ్ళిలో ఆమెను చూసిన మణిరత్నం, తను తీయబోయే సినిమాలో హీరోయిన్ గా ఎంపిక చేసుకున్నాడు. సీనియర్ అసోషియేట్ డైరెక్టరైన గాదిరాజు కేశవరావుతో ఆమెకు షూటింగుకు ముందు రెండు నెలలపాటు శిక్షణ ఇప్పించారు. సంభాషణలను ఇంగ్లీషులో వ్రాసుకొని ఈమె కేశవరావుతో కలిసి ప్రాక్టీసు చేసింది. ఆ తరువాత గిరిజ, ప్రియదర్శన్ దర్శకత్వం వహించిన వందనం అనే మలయాళం సినిమాలోనూ హృదయాంజలి అనే తెలుగు చిత్రంలోనూ నటించింది. హృదయాంజలి 1992లో పూర్తయినా 2002లో విడుదలైంది. ఈ సినిమాలో గిరిజ సరసన సంజయ్ మిత్రా నటించాడు. ఏ.రఘురామిరెడ్డి దర్శకత్వం వహించిన ఈ సినిమాకు ఎల్.వైద్యనాథన్ సంగీతము, మధు అంబట్ ఛాయాగ్రహణము సమకూర్చారు. హృదయాంజలి నాలుగు నంది అవార్డులను అందుకున్నది. ఎస్.పి.బాలసుబ్రమణ్యం మరియు యేసుదాసు పాడిన మంచిన పాటలున్నా ఈ సినిమా బాక్సాఫీసు వద్ద విజయం సాధించలేదు. గిరిజి జో జీతా వహీ సికందర్ సినిమాలో అమీర్ ఖాన్ తో పాటు స్టేజిపై డ్రామా వేసే సన్నివేశంలో ఒక పాటలో కనిపించింది. ఈ సినిమాకు మొదట కథానాయిక పాత్రకు గిరిజను ఎంపిక చేసుకున్నారు. కానీ ఎందుకనో మొదటి షెడ్యూలు తర్వాత ఈమె స్థానంలో ఆయేషా జుల్కాను తీసుకున్నారు. ఆ తర్వాత గిరిజ లండన్ కు తిరిగి వెళ్లిపోయింది. గిరిజ ప్రస్తుతము రచయితగా లండన్లో స్థిరపడింది. ఈమె నటనపై ఇప్పటికీ తన అధ్యయనము కొనసాగిస్తూ ఇతర నటులు మరియు సినీ నిర్మాతలతో పనిచేస్తూనే ఉంది. 2005 నుండి లండన్ లో ఆరోగ్య సంబంధ విషయాల విలేఖరిగా పనిచేస్తున్నది.
చంద్రకళ
చంద్రకళ తెలుగు సినిమా నటి.
చంద్రకళ చక్కని ముఖవర్ఛస్సుతో సాత్వికమైన అభినయాన్ని ప్రదర్శించి తెలుగువాళ్ళ మనసులను రంజింపజేసిన చక్కని నటి. తొలిరోజులలో ఆడపడుచు వంటి చిత్రాలలో చెల్లెలు పాత్రలో ఆమె చూపిన నటన వలన ఆమె, చెల్లెలు పాత్రకే బాగా నప్పుతుందనే ఇమేజ్ పొంది, నాయిక పాత్రల కన్నా నాయకుడి చెల్లెలు పాత్రలే ఎక్కువగా అభినయించవలసి వచ్చింది. ఆత్మీయులు, దొరబాబు, బంగారు బాబు వంటి చిత్రాలలో నాగేశ్వరరావుకి చెల్లెలుగా నటించింది. తెలుగు, తమిళం,కన్నడం, మలయాళం భాషలలో కూడా ఆమె ఎన్నో చిత్రాలలో నటించింది.
చంద్రకళ కేవలం అందమైన నటిగా మాత్రమే కాక ఎంతో చక్కని కూచిపూడి నృత్యం ప్రదర్శించిన కళా కారిణిగా కూడా ఆంధ్రదేశంలో చాలా మందికి తెలుసు. కేన్సర్ వ్యాధితో బాధ పడుతూ మద్రాసులో మరణించింది చంద్రకళ.
జెనీలియా
జెనీలియా (పుట్టిన తేది: 1982 ఆగస్టు 5) ఒక భారతీయ సినీ నటి. ఈమె తెలుగులోనే కాకుండా తమిళం, హింది, కన్నడ భాషల్లో కూడా నటించింది. ఈమె అమ్మ జినెట్, నాన్న నీల్ కలిపి జెనీలియా అని పేరుపెట్టారట. 
ఈమె అమితాబ్ బచ్చన్ తో చేసిన పార్కర్ పెన్ వ్యాపార ప్రకటన చిత్రం (యాడ్ ఫిలిమ్) ద్వారా వెలుగులోకి వచ్చింది. ఆమె తన మొదటి ఫిలిం ఫేర్ అవార్డుని (ఉత్తమ నటి: బొమ్మరిల్లు) వారి సమక్షంలోనే తీసుకోవటం విశేషం. ఈమె "తుజే మేరి కసం" అనే హిందీ చిత్రంతో తన కెరీర్ ను ప్రారంభించింది.
జయమాలిని
జయమాలిని (జ. 1958 జూన్ 15) సుప్రసిద్ద దక్షిణాది సినిమా నటి. ఈమె తెలుగు, తమిళం, కన్నడ, మళయాలం మరియు హిందీ భాషలలో కలిపి దాదాపు 600 చిత్రాలలో నటించింది. శృంగార నృత్య తారగా ప్రసిద్ధి చెందినది. ఈమె సోదరి జ్యోతిలక్ష్మి కూడా సుప్రసిద్ద సినీ నర్తకి.. ఈమె 1970 నుండి 1990 దశకం వరకూ అనేక విజయవంతమైన చిత్రాలలో శృంగార నృత్యాలను చేసి ప్రేక్షకులను ఉర్రూతలూగించింది.
ఈమె అసలు పేరు అలమేలు మంగ. ఈమె అమ్మ వెంకటేశ్వరస్వామి భక్తురాలు. అందుకే అలమేలుమంగ అన్న పేరు పెట్టింది. అయితే ఆ పేరు చాలా మొరటుగా ఉందన్న ఉద్దేశంతో దర్శకుడు విఠలాచార్య ఈమెకు ‘జయమాలిని’ అని నామకరణం చేశారు.
ఈవిడ మేనత్త టి.ఆర్.రాజకుమారి 1940వ దశకంలో తమిళంలో అగ్రనటి. ఆమె ‘చంద్రలేఖ’, ‘హరిదాసు’ వంటి సినిమాల్లో నటించారు. ఈవిడ మావయ్య టీ ఆర్‌ రామన్న ప్రముఖ దర్శకుడు. ఆర్‌ఆర్‌ ప్రొడక్షన్స్‌ పేరుతో ఆయన చాలా సినిమాలు నిర్మించారు. లత, రవిచంద్రన్‌ హీరో హీరోయిన్లుగా ‘స్వర్గత్తిల్‌ తిరుమనం’ పేరుతో తమిళ సినిమా తీస్తుండగా ఓ రోజు టీఏ రామన్‌ ఈవిడ తల్లి వద్దకు వచ్చారు. అందులో హీరోయిన్‌ స్నేహితురాలిగా ఓ పాత్ర వుందని, జయమాలినిని అందులో నటింపజేస్తానని వీళ్ళ అమ్మని అడిగారు. అప్పటికి జయమాలిని వయసు పన్నెండేళ్లు. అదే ఈవిడ తొలిచిత్రం. ఆ సినిమా రిలీజైన తరువాత విఠలాచార్య ఈమె ఫోటోలను చూసి తన దర్శకత్వంలో రూపొందుతున్న ‘ఆడదాని అదృష్టం’ సినిమాలో ఐటమ్‌సాంగ్‌ చేయాలని వీళ్ళ అమ్మని అడిగాడు. అప్పటిలో జయమాలిని చాలాపీలగా వుండడంతో పాటలో నటించేందుకు వీళ్ళ అమ్మ కొంత సందేహించింది. తర్జనభర్జనల తరువాత అమ్మ ఒకే చెప్పింది. అదే జయమాలిని నటించిన తొలి తెలుగు సినిమా.
ఈవిడ భరతనాట్యం నేర్చుకున్నది. అప్పటికే ఈమె సోదరి జ్యోతిలక్ష్మి ఐటమ్‌సాంగ్స్‌లో నటిస్తోంది. ఆమెకు డ్యాన్స్‌ నేర్పేందుకు ఇంటికొచ్చిన గురువుల వద్దే జయమాలిని కూడా డ్యాన్స్‌ నేర్చుకున్నది. అప్పుడు చాలా చలాకీగా వుండేది. ఆ సమయంలో వీరి ఇంటికొచ్చిన సీనియర్‌ దర్శకుడు కె.ఎస్.ఆర్.దాస్ ఈవిడను చూసి 'ఈ అమ్మాయిని పెట్టి కూడా నేను సినిమా తీస్తా' అన్నారు. అన్నట్లుగానే ఆ తరువాత ఆయన సినిమాల్లో అవకాశాలు కల్పించారు. అలా ఈవిడ చలాకీతనం, అందం, నృత్యం.. ఇవన్నీ గమనించే విఠలాచార్య ఈవిడకు అవకాశం కల్పించారు.
సినిమాల నుండి విరమించిన తర్వాత కుటుంబ మిత్రుడైన ఒక పోలీసు ఇన్స్పెక్టరు పార్తీబన్ ను పెళ్ళి చేసుకుని చెన్నై లో స్థిరపడింది..యుక్త వయసులో ఉన్న ఈమె కూతురు నాట్యం చేర్చుకుంటున్నా, తను మాత్రం కూతుర్ని సినీరంగంలో అడుగు పెట్టనివ్వనని నిర్ణయం తీసుకున్నది. 2005లో జయమాలిని తన జీవితచరిత్రను వ్రాయటంలో సహాయం చేయటానికి ఒక రచయిత కోసం వెతికింది.
జయచిత్ర
జయచిత్రగా ప్రసిద్ధిచెందిన తెలుగు సినిమా నటి పూర్తి పేరు లక్ష్మి కృష్ణవేణి రోహిణి పార్వతీదేవి. ఈమె తల్లి అమ్మాజీ (తెలుగు సినిమాలలో జయశ్రీ) కూడా ఒక నటీమణి. ఈమె బాల్యంలో పాదుకాపట్టాభిషేకం సినిమాలో చిన్నప్పటి సీతగా, భక్తపోతన సినిమాలో పోతన కుమార్తెగా, జీవితం సినిమాలో శోభన్‌బాబు కూతురుగా నటించింది. ఈమె మద్రాసులో విద్యోదయా స్కూలులో పదవ తరగతి వరకు చదివింది. ఈమె చిన్నతనం నుండే వళువూర్ రామయ్య పిళ్ళె, వెంపటి చినసత్యం, ఎమ్‌.ఎస్.శైవా లవద్ద నృత్యాన్ని అభ్యసించింది. ఒకవైపు చదువుకుంటూనే తమిళచిత్రాలలో నటిస్తూ వచ్చింది. తరువాత సోగ్గాడు చిత్రంతో తెలుగు సినిమాలలో కథానాయికగా నటప్రస్థానాన్ని ప్రారంభించింది. ఈమె ఇంచుమించు 200 పైగా సినిమాలలో నటించింది.
తమిళనాడు ప్రభుత్వం ఈమెకు కళైమామణి పురస్కారం ఇచ్చి సత్కరించింది.
మనీషా కోయిరాలా
మనీషా కొయిరాలా (జ. 16 ఆగస్టు 1970) ఒక నేపాలీ నటి. పలు భారతీయ భాషల సినిమాల్లో నటించింది. నేపాల్ లో కొయిరాలా కుటుంబం రాజకీయ నేపథ్యమున్న కుటుంబం. ఈమె తండ్రి ప్రకాష్ కొయిరాలా. తాత విశ్వేశ్వర ప్రసాద్ కొయిరాలా నేపాల్ కు 22వ ప్రధాన మంత్రిగా పని చేశాడు. నాలుగు ఫిల్మ్ ఫేర్ పురస్కారాలతో అనేక ఇతర పురస్కారాలు అందుకుంది. 2001 లో ఈమె నేపాల్ రాజ ప్రభుత్వం ఇచ్చే రెండవ అత్యున్నత పురస్కారాన్ని అందుకుంది.
కొయిరాలా పాఠశాలలో చదువుతుండగానే 1989 లో "ఫేరి భేతౌలా " అనే నేపాలీ సినిమాలో మొదటిసారి నటించింది. చిన్నప్పటి నుంచి వైద్యురాలు అవ్వాలనుకున్న ఆమె మొదట మోడల్ గా పని చేసింది. 1991 లో వచ్చిన హిందీ సినిమా సౌదాగర్ తో బాలీవుడ్ లో ప్రవేశించింది. తర్వాత వచ్చిన సినిమాలు వ్యాపార పరంగా సాధించకపోయిన "1942 - ఎ లవ్ స్టోరీ" (1994), తమిళ చిత్రం బాంబే (1995) సినిమాలతో నాయికగా మంచి పేరు సంపాదించింది. తర్వాత వచ్చిన "అగ్నిసాక్షి" (1996), "ఇండియన్" (1996), "గుప్త్ - ది హిడెన్ ట్రూత్" (1997), "కచ్చే ధాగే" (1999), "కంపెనీ" (2000), "ఏక్ చోటీసి లవ్ స్టోరీ" (2002) సినిమాలు కూడా మంచి విజయం సాధించాయి.
నయన తార
నయన తార కేరళకు చెందిన దక్షిణ భారతీయ సినిమా నటీమణి.
నయనతార 1984 నవంబరు 18 బెంగళూరులో పుట్టింది. తల్లిదండ్రులు కురియన్ కొడియట్టు, ఒమన్ కురియన్. మలయాళీ సిరియన్ క్రిస్టియన్ ఫ్యామిలీకి చెందిన నయన్ విద్యాభ్యాసం వివిధ రాష్ట్రాల్లో జరిగింది.
కాలేజీ రోజుల నుంచే మోడలింగ్ చేసే నయన్‌ను చూసిన మలయాళీ డైరెక్టర్ సత్యన్ అంతిక్కాడ్ 'మనస్సినక్కరే' అనే సినిమాలో హీరోయిన్‌గా ఆమెకు తొలి ఛాన్స్ ఇచ్చాడు. ముందు సినిమాల్లోకి వెళ్లద్దనుకున్నా కేవలం ఒక్క సినిమాలో చేద్దామనుకొని కెరీర్ ప్రారంభించింది నయనతార. ఆ తర్వాత 'విస్మయతుంబట్టు', 'తస్కర వీరన్', 'రాప్పకల్' వంటి సినిమాల్లో మోహన్‌లాల్, మమ్ముట్టి వంటి పెద్ద హీరోలతో చేసింది.
తర్వాత తమిళంలో 'అయ్య', 'చంద్రముఖి', 'గజిని' వంటి సినిమాల్లో నటించింది. తెలుగులో చేసిన 'లక్ష్మీ', 'బాస్' చిత్రాలు ఆమెకు మంచి పేరు తీసుకొచ్చాయి. 2006లో రిలీజైన 'ఈ', 'వల్లభ' సినిమాలు కుర్రకారులో ఆమెకు మంచి క్రేజ్ తీసుకొచ్చాయి. తర్వాత అజిత్‌తో కలిసి చేసిన 'బిల్లా' సినిమా ఆమెకు సెక్సీయెస్ట్ హీరోయిన్‌గా పేరు తెచ్చిపెట్టింది. తెలుగు, తమిళంలో ఎన్నో సూపర్ హిట్ సినిమాల్లో నటించింది నయన్.. బాపు చిత్రం 'శ్రీరామరాజ్యం'లో సీతగా నటించి, ప్రేక్షకుల హృదయాల్లో చెరగని ముద్ర వేసింది. ఈ సినిమాకు గాను 'ఫిల్మ్‌ఫేర్', 'నంది' అవార్డులు ఆమెను వెతుక్కుంటూ వచ్చాయి.
సినిమాలే కాదు. వ్యక్తిగత విషయాలతోనూ వార్తల్లో నిలిచింది ఈ నటి. మొదట్లో వల్లవన్ షూటింగ్ సమయంలో ఆ సినిమా డైరెక్టర్, తన సహనటుడు శింబుతో ఆమె ప్రేమలో ఉందంటూ వార్తలొచ్చాయి. అయితే కొద్దిరోజుల తర్వాత నయన్ తాను శింబుతో విడిపోయినట్టు వెల్లడించింది. ఆయన సినిమాల్లో తానిక నటించనని తేల్చిచెప్పేసింది. తర్వాత 'విల్లు' షూటింగ్ సమయంలో ప్రభుదేవాతో తాను ప్రేమలో ఉన్నట్టు వార్తలొచ్చాయి. దీనిపై 2010లో ప్రభుదేవా స్పందిస్తూ తామిద్దరం పెళ్ళి చేసుకోబోతున్నామని ప్రకటించారు. పెళ్ళి కోసం సినిమా కెరీర్‌కు ఫుల్‌స్టాప్ పెట్టింది నయన్. అయితే ఆ తర్వాత 2012లో తామిద్దరం విడిపోయామని ప్రకటించింది నయనతార. సిరియన్ క్రిస్టియన్ అయిన ఆమె 2011లో హిందూ మతాన్ని స్వీకరించింది.
బి. సరోజా దేవి
బి. సరోజాదేవి, ఒక ప్రసిద్ధ దక్షిణభారత చలనచిత్ర నటి. పద్మభూషణ్  అవార్డు గ్రహీత. అనేక తెలుగు, కన్నడ, తమిళ సినిమాలలో నటించింది. 1955లో హొన్నప్ప భాగవతార్ నిర్మించిన "మహాకవి కాళిదాస" అనే కన్నడ సినిమాతో ఈమె సినిమా రంగంలో ప్రవేశించింది. హిందీ, తెలుగు, తమిళ, కన్నడ భాషల్లో అగ్రకథానాయకుల సరసన సుమారు 180 పైగా చిత్రాలలో నటించింది.
బి. సరోజాదేవి 1942, జనవరి 7న కర్ణాటక రాష్ట్రం, బెంగుళూరులో జన్మించింది. ఈమె తండ్రి బైరప్ప పోలీసు ఉద్యోగి. తల్లి రుద్రమ్మ. సరోజకు ముగ్గురు అక్కయ్యలు. పార్వతి, కమల, సిద్ధలింగాంబికె. బైరప్పకు నాటకాలంటే ఇష్టం. నాటక సంస్థలో చేరి నటించే వాడు. అప్పుడప్పుడూ సరోజా దేవితో నటింపజేసి చూసుకుని మురిసిపోయేవాడు.
100 సినిమాలకు పైగా నటించి మంచి స్థాయిలో ఉండగా ఈమెకు శ్రీహర్ష అనే వ్యక్తితో వివాహం జరిగింది. అప్పట్లో ఆయన జర్మనీలో సీమెన్స్ సంస్థలో పనిచేసేవాడు. వీరికి ఇద్దరు కూతుర్లు భువనేశ్వరి, ఇందిరా పరమేశ్వరి, మరియు ఒక కొడుకు గౌతం రామచంద్ర. భర్త శ్రీహర్ష, పెద్ద కూతురు భువనేశ్వరి మరణించారు. ఈమె ప్రస్తుతం బెంగుళూరులో నివాసం ఉంటూ భర్త స్థాపించిన వ్యాపార వ్యవహారాలు చూసుకుంటున్నారు.
ఓ నాటకంలో ఆమె ప్రదర్శనను తిలకించిన కన్నడ దర్శక నిర్మాత కన్నప్ప భాగవతార్ ఆమెకు 13 ఏళ్ళ వయసులో కాళిదాసు సినిమాలో అవకాశం ఇచ్చాడు. తర్వాత ఆమెకు మరిన్ని అవకాశాలు రావడం మొదలుపెట్టాయి. మకాం మద్రాసుకు మారింది. తెలుగులో ఆమెకు వచ్చిన మొదటి అవకాశం పెళ్ళి సందడి. కానీ పాండురంగ మహాత్యం ముందుగా విడుదలైంది.
తమిళంలో ఆమె నటించిన "ఇరంబుతిరై" అనే సినిమా హిందీలో "పైగా" అనే పేరుతో పునర్నిర్మించారు. అప్పుడే ఆమెకు దిలీప్ కుమార్ తో పరిచయం ఏర్పడింది. తర్వాత ఆమెకు అనేక హిందీ సినిమాల్లో కూడా అవకాశం వచ్చింది. ఎల్. వి. ప్రసాద్ తీసిన "ససురాల్" సినిమాతో ఆమెకు మంచి పేరు వచ్చింది. ఉత్తరాది పత్రికలు ఆమెను "మద్రాస్ కా సుందర్ తారా" అని అభివర్ణించాయి.
హిందీలో దిలీప్ కుమార్, సునీల్ దత్, రాజేంద్ర కుమార్, తమిళంలో ఎం. జి. ఆర్, శివాజీ గణేశన్, జెమిని గణేశన్, తెలుగులో ఎన్. టి. ఆర్, ఎ. ఎన్. ఆర్ లాంటి అగ్ర కథానాయకుల సరసన నటించింది.
వహీదా రెహమాన్
వహీదా రెహమాన్ (ఉర్దూ :وحيده_رحمان) (జననం : ఫిబ్రవరి 4, 1936) సుప్రసిద్ధ హిందీ నటీమణి.
వహీదా రెహ్మాన్, హైదరాబాదులోని ఒక సాంప్రదాయిక ముస్లిం కుటుంబంలో జన్మించింది. ఈమె తండ్రి జిల్లా మెజిస్ట్రేట్, విజయవాడలో స్థిరపడ్డారు. ఈమె విజయవాడలోనే చదువుకుంది.
గురుదత్, వహీదా రెహ్మాన్ ను ప్రోత్సాహాన్ని అందించాడు. ఇతనితో కలసి నటించిన సినిమాలన్నీ హిట్టయ్యాయి. ముఖ్యంగా "సి.ఐ.డి" (1956)ప్యాసా (1957), "కాగజ్ కే ఫూల్" (1959) చౌధవీ కా చాంద్ (1960), "సాహెబ్ బీబీ ఔర్ గులామ్" (1962).
రెహ్మాన్ గురుదత్తో చనువుగా వుండేది. వీరిరువురిపై అనేక పుకార్లూ వుండేవి. ఈమె 1974 లో కవల్‌జీత్ తో వివాహమాడింది.ఈమె 1955 సంవత్సరంలో సారథి పిక్చర్స్ వారి రోజులు మారాయి చిత్రంలో 'ఏరువాక సాగరోరన్నొ చిన్నన్న' (గాయని: జిక్కి, గీతరచన: కొసరాజు) అనే పాటలో మంచి హావభావాలతో నటించింది.
పారా
పారా దీనినే జుజ్ (అరబ్బీ : جزء, బహువచనం اجزاء "అజ్ జా") అర్థం "భాగము". ఖురాన్ను 30 భాగాలుగా విభజించారు. ప్రతిభాగం దాదాపు సమానంగావుండేటట్టు చూశారు. ఈవిధంగా భాగీకరించడము వలన ఒక నెలలో పఠించడానికి అనువుగావుంటుంది, ముఖ్యంగా రంజాన్ మాసంలో. రంజాన్ నెలలో తరావీహ్ నమాజులు చదువుతారు, ఈనమాజులలో ప్రతిరోజు ఒక ఖురాన్ భాగాన్ని (పారా లేక జుజ్) పఠిస్తారు. ప్రతి 'జుజ్' రెండు "హిజ్బ్" (హిజ్బ్ లేదా అహ్ జబ్ లలో) విభజింపబడివుంటుంది. ఖురాన్ లోని "పార-యె-అమ్మా" 30వ పారా. ఇందు 78 నుండి 114 సూరాలు గలవు. చాలా చిన్నసూరాలు గల ఈ పారా పఠించడానికి చాలా సులభం. సాధారణంగా నమాజ్ లలో వీటిని పఠిస్తారు. దీనిలోని సూర-ఎ-ఫాతిహా ప్రారంభించి పిల్లలకు 'పార-యె-అమ్మా' ప్రథమంగానేర్పిస్తారు.
సుష్మితా సేన్
సుష్మితా సేన్ ("Sushmita Sen") 1994 లో విశ్వ సుందరి () పోటీలో విజేతగా ఎన్నుకొనబడి ప్రసిద్ధికెక్కింది. ఈమె కొన్ని హిందీ, తమిళ, తెలుగు సినిమాలలో నటించింది. ఈమె 1975 నవంబరు 19 న హైదరాబాదులో జన్మించింది.
ఈమె మాతృభాష బెంగాలీ. తండ్రి షుబీర్ సేన్ భారత వాయు సేనలో వింగ్ కమాండర్‌గా పనిచేశాడు. తల్లి శుభ్రా సేన్ ఒక ఫ్యాషన్, నగలు డిజైనర్. హైదరాబాదులో జన్మించిన సుష్మిత విద్యాభ్యాసం ఢిల్లీలో సాగింది. 1994 లో 18వ యేట భారత సుందరి పోటీలలో సుష్మిత మొదటి స్థానం గెలుచుకొంది. అప్పుడు రెండవ స్థానం పొందిన ఐశ్వర్య రాయ్ అదే సంవత్సరం ప్రపంచ సుందరి పోటీలో మొదటి స్థానం పొందింది. ఆ విధంగా ఒకే సంవత్సరం ఇద్దరు భారతీయ వనితలు "ప్రపంచ సుందరి", "విశ్వ సుందరి" పోటీలలో మొదటి స్థానాలు సంపాదించారు.
సరిత
సరిత దక్షిణ భారతీయ సినిమా నటీమణి. మరో చరిత్ర సినిమాతో బాగా పేరొందిన ఈమె సుమారు 160 చిత్రాలలో నటించింది.
తమిళం, తెలుగు, మలయాళం భాషల్లో నాయకిగా నటించి పేరు గాంచిన సరిత.. మలయాళ నటుడు ముఖేష్‌ను ప్రేమించి పెళ్లాడింది. వీరికి ఇద్దరు కొడుకులు కూడా ఉన్నారు. కొంత కాలం తరువాత సరిత, ముఖేష్ మధ్య అభిప్రాయబేధాలు తలెత్తాయి. ఫలితం విడాకులకు దారి తీసింది. 2009లో ముఖేష్ సరిత నుంచి వివాహ రద్దు కోరుతూ చెన్నై కుటుంబ సంక్షేమ కోర్టులో పిటీషన్ దాఖలు చేశారు. సుదీర్ఘ కాలం సాగిన ఈ కేసు విచారణ రెండేళ్ల క్రితం ముఖేష్, సరితకు విడాకులు మంజూరు చేస్తూ తీర్పు నిచ్చింది.దీంతో ముఖేష్.. మిధుల అనే ఆమెను రెండో వివాహం చేసుకున్నారు. అయితే వీరి వివాహం చెల్లదంటూ నటి సరిత కేరళ, కొచ్చిలోని కుటుంబ సంక్షేమ కోర్టులో పిటీషన్ దాఖలు చేశారు. అందులో ఆమె పేర్కొంటూ చెన్నై కోర్టులో ముఖేష్ వివాహ రద్దు కోరుతూ వేసిన పిటీషన్‌పై విచారణ జరిగే సమయంలో తాను దుబాయిలో ఉన్నానన్నారు. దీంతో కోర్టు జారీ చేసిన నోటీసులను తాను అందుకోలేకపోయానని వివరించారు. తాను కోర్టుకు హాజరు కాకపోవడంతో కోర్టు విడాకులు మంజూరు చేస్తూ ఉత్తర్వులు జారీ చేసిందన్నారు.అందువలన ముఖేష్ రెండో వివాహం చెల్లదని తీర్పు ఇవ్వవలసిందిగా కోరుతున్నట్లు పేర్కొన్నారు. ఈ కేసు విచారణ సందర్భంగా సరిత, ముఖేష్‌లిద్దరూ 2015 మార్చి 4, గురువారం కొచ్చి కుటుంబ సంక్షేమ కోర్టుకు హాజరయ్యారు.
కోవై సరళ
తమిళ తెలుగు భాషలు రెంటిలోనూ నటించారు. ఈమె అవివాహిత. ఈవిడ ఏప్రిల్ 7, 1962లో తమిళనాడు లోని కోయంబత్తూర్లో జన్మించారు. ఇప్పటిదాకా సుమారు 750 సినిమాల్లో నటించింది. . తమిళనాడు రాష్ట్రప్రభుత్వం ప్రకటించే ఉత్తమ హాస్యనటి పురస్కారాలను మూడు సార్లు అందుకున్నది. ఆంధ్రప్రదేశ్ ప్రభుత్వం తరపున "ఓరి నీప్రేమ బంగారం కానూ (2003)" అనే సినిమాకు నంది ఉత్తమ హాస్యనటి పురస్కారం అందుకున్నది.
కోవై సరళ తమిళనాడులోని కోయంబత్తూరులో ఒక మలయాళీ కుటుంబంలో జన్మించింది. చిన్నప్పుడు ఎంజీఆర్ సినిమాలు చూసి నటనపై ఆసక్తి పెంచుకొన్నది. చదువు పూర్తయిన తర్వాత తండ్రి మరియు సోదరి ప్రోత్సాహంతో సినీ పరిశ్రమలో అడుగు పెట్టింది.
ఆమె తొమ్మిదో తరగతిలో ఉండగా విజయ కుమార్, కె.ఆర్. విజయ సరసన "వెల్లి రథం" అనే సినిమాలో మొట్టమొదటి సారిగా కనిపించింది. పదో తరగతిలో ఉండగా "ముంధనై ముడిచ్చు" అనే సినిమాలో 32 ఏళ్ళ గర్భిణిగా నటించింది.
రెండు సంవత్సరాల తరువాత "చిన్నవీడు" అనే సినిమాలో భాగ్యరాజా పాత్రకు తల్లిగా 65 ఏళ్ళ మహిళ పాత్రలో నటించింది.
ఆమె సినిమాల్లోనే కాకుండా కొన్ని టీవీ కార్యక్రమాల్లో కూడా కనిపించింది.
లక్ష్మీ రాయ్
లక్ష్మీ రాయ్ (; మే 5, 1989) ఒక భారతీయ సినీ నటి. ఈమె బెల్గాం, కర్నాటక లో జన్మించింది.
తనూశ్రీ దత్తా
తనూశ్రీ దత్తా (ఆంగ్లం: Tanushree Dutta) (జ. మార్చి 19, 1981) భారతీయ సినిమా నటి మరియు మోడల్. ఈమె 2005లో ఫెమినా మిస్ ఇండియా యూనివర్స్ ను గెలుచుకొన్నది. ఈమె సోదరి ఇశితా దత్తా భారతీయ సినిమా మరియు టెలివిజన్ నటి.
తనూశ్రీ దత్తా జార్ఖండ్ రాష్ట్రంలోని (అప్పట్లో బీహార్ రాష్ట్రం) జంషెడ్‌పూర్ లో ఒక బెంగాళీ కుటుంబంలో పుట్టి పెరిగింది. ఈమె పాఠశాల విద్య జెంషెడ్‌పూర్లోని డి.బి.ఎం.ఎస్ ఇంగ్లీషు పాఠశాలలో జరిగింది. 
మిస్ ఇండియా పోటీల్లో పాల్గొనక ముందు బల్కర్ సిద్ధూ యొక్క పంజాబీ మ్యూజిక్ వీడియో "లౌంగ్ తవితేరియాన్"లో పనిచేసింది. 20 యేళ్ళ వయసులో 2004లో ముంబాయిలో జరిగిన మిస్ ఇండియా పోటీలో ప్రథమ స్థానంలో గెలిచింది. ఆ తరువాత క్వీటో (ఈక్వడార్) లో జరిగిన మిస్ యూనివర్స్ పోటీల్లో మొదటి 10 స్థానాల్లో నిలచింది.
2005లో బాలీవుడ్లో అడుగుపెట్టిన తనుశ్రీ ఒకేసారి "చాకొలేట్" మరియు "ఆషిక్ బనాయా ఆప్నే" సినిమాల్లో నటించింది. చాకొలేట్ తొలి చిత్రం కాగా ఆషిక్ బనాయా ఆప్నే చాకొలేట్ కంటే ముందే విడుదలైంది.